Йилт этган истеъдод учқуни | Сурхон тонги\nБош саҳифа / Жамият / Йилт этган истеъдод учқуни\nДекабр 19, 2017 Жамият Изоҳ қолдириш 268 Кўрилди\nЭЪТИБОР ҚИЛИНГАН ЕРДАГИНА АЛАНГА ОЛАДИ\nДарҳақиқат, бу гапда жон бор. Чунки қуёшнинг нури барчага баробар бўлса ҳам саҳрода тикану бўстонда сарву гул битиши ҳаммага аён ҳақиқат. Шу боис, бугун ана шундай иқтидор эгаларини аниқлаш, уларнинг истеъдодини камол топтириш мақсадида воҳада ҳам ибратли ишлар қилинаяпти. Жумладан, вилоят ҳокимлиги ташаббуси билан 16-30 ёшли қаламкашлар ўртасида ташкил этилган “Йилнинг энг фаол журналисти” кўрик-танловининг ҳам мақсади шунга қаратилган.\nСир эмас, газетамизда танлов ҳақида эълон берилгач, кўплаб мунозараларга сабаб бўлди. Кимдир “Унда ҳеч ким қатнашмайди”, дея энса қотирган бўлса, яна кимдир “Барибир адолатли бўлмайди”га ўхшаш эътирозларни билдирди. Бироқ, таҳририят имкон қадар танловнинг юқори савияда ташкил этилиши, адолатли ўтиши учун ҳаракат қилди.\nЗарина Лодонова — 1998 йил Термиз тумани, “Чегара” маҳалласида туғилган. Зарина ҳозирда “Сурхон нашр” масъулияти чекланган жамиятида фаолият юритиш билан бирга газетамиз саҳифалари орқали жамиятдаги иллатлар, бола тарбияси борасидаги мулоҳазалари билан ўртоқлашиб туради.\nОчиғи, танлов учун таҳририятимизга келган аксарият ижодий ишлардан кўнглимиз тўлмади. Сабаби, танлов низомига кўра, Ўзбекис- тон Республикасини ривожлантиришнинг бешта устувор йўналиши Ҳаракатлар стратегияси бўйича юртимизда юз бераётган ўзгаришлар, энг сўнги янгиликлар, соҳаларда, жойларда мавжуд ижтимоий аҳамиятга эга муаммолар, иллатларга холис баҳо берилган мақолалар берилиши керак эди. Бироқ, уларнинг айримлари мавзудан йироқлиги, айримларида эса услубий хатолар, таҳлиллар йўқлиги боис уларни мукаммал даражада ёзилган ижодий ишлар деб бўлмайди. Ҳатто, мавзуларга саёз ёндашилган ҳолатлар ҳам бўлди. Шунинг учун газетамизда чоп этилган ижод намуналарининг аксарияти деярли қайта ишланди. Кузатилган камчиликларни кўриб, иштирокчилар ҳали ижод сирларини ўрганиши, кўп китоб ўқиши ва тажриба тўплаши лозимлигига амин бўлдик.\nАлбатта, ёшлар орасида йилт этган учқунлар ҳам борлиги бизни қувонтирди. Жумладан, Муқаддам Алимардонова, Адолат Мўминова, Мақсуда Абдуқаюмова, Наргиза Одинаева, Бобуржон Хидиров, Сирожиддин Ибрагимов каби иқтидорли ёшларнинг ижод маҳсулларида равон тил, холислик, муаммони тўғри таҳлил қила олишга интилиш бор. Қолаверса, бу ижодкор ёшларнинг ҳар бири ўзига хос услуби ва ижодий ёндашуви билан ажралиб турибди.\nАйниқса, танлов жараёнида Хуршид Қаршиевнинг “Ҳаммаси бир кунда тугайди” сарлавҳали мақоласи шов-шувга айланди. Таҳририятимизга ушбу мақола юзасидан муносабат билдирилган мактублар жуда кўп келди. Бу албатта, муаллифнинг ютуғи. Бироқ, унда келтирилган танқидий фикрлар, таҳлилларни ҳамма ҳам тўғри қабул қила олмаганини таҳририятга ва муаллифга билдирилган эътироз ва тазйиқларлардан фаҳмладик. Ҳолбуки, танқидни ҳазм қила олиш улуғлик белгиси эканлигини унутмаслик керак.\nҲар қандай соҳада ёшларга яхши устоз зарур. Худди шундай журналистикада ҳам. Кўрик-танлов иштирокчилари орасида мактаб ўқувчиси ҳам бор. Энг қизиғи, биз айнан ўқувчи орқали шогирдининг иқтидорини пайқаб, унга куюнчаклик билан кўмак берган устозларни кашф қилдик. Бунга мисол қилиб Термиз шаҳридаги 11-умумтаълим мактаби ўқитувчиси Дилбар Нормуродовани айтиш мумкин. Истардикки, туман таълим муассасаларидаги она тили ва адабиёти ўқитувчилари ҳам ана шундай жонбозлик кўрсатиб, қалами ўткир ёшларни тарбияласа, нур устига нур бўларди. Бинобарин, устоз-шогирд анъанаси кўп асрлардан бери мева бериб келаётганини инкор этолмаймиз. Ушбу анъана вилоятимизда айнан журналистика соҳасига ҳам кенг жорий қилинса, иқтидорлилар сафи янада ортишига замин яратади.\nВоҳамизда қалби завқ-шавққа тўла, жўшқин ижодкор ёшлар кўп. Уларнинг кўпчилиги туманлар, чекка қишлоқларда эътибордан бироз нарида. Аслида мақсадимиз ана шу истеъдод эгаларини ҳам юзага чиқариш эди. Бунда албатта, туман матбуот нашрлари вакиллари ҳам фаол бўлишганда, бугунги хулосаларимиз бироз бошқачароқ бўлармиди. Ўйлаймизки, келгуси йили улар ҳам фаоллик кўрсатишади.\nЖурналистика “ҳаётнинг ичида” бўлишни, янгиликлардан бир қадам олдинда юришни талаб этади. Матбуот эса хонадонимизда, ҳар куни рўпарамизда турадиган, туриш-турмушимизни акс эттирувчи ойнадир. Фаросатли, маърифатли киши унга ўзини тез-тез солиб, нуқсонларини кўриб, феъл-атворини, ҳаракату аъмолини тузатиб боради. Бунга эришиш учун қаламкаш, энг аввало, аниқ танқид, чуқур таҳлил, холис кузатувга асосланган фактлар, мулоҳазалар ўз ўрнида келтирилган мақолаларни омма эътиборига ҳавола этиши керак. Муҳими, кўтарилган мавзу аҳолида ижтимоий фикр уйғотиши шарт. Бундай сифатларга эга бўлиш учун эса, айниқса, журналистикага қадам қўйишни ният қилган ёшлар унинг маҳорат чиғириғидан ўтиши лозим. Ушбуларни инобатга олиб, кейинги йилдан таҳририятимиз қошида “Журналистик маҳорат мактаби”ни ташкил этиш лойиҳаси устида иш олиб борилаяпти. Ўйлаймизки, унда маҳоратини оширган, журналистиканинг тарихидан тортиб, энг сўнги билимларни эгаллаган, бевосита саҳифалаш жараёнида иштирок этган тингловчилар туман матбуоти учун маҳоратли қаламкашларни тарбиялаб беради. Шунингдек, бу лойиҳа вилоятда маҳоратли журналист кадрларга бўлган эҳтиёжни тўлдиришга маълум маънода ёрдам беришига умид қиламиз.\nСирожиддин Ибрагимов —1993 йил Шеробод тумани, Зарабоғ қишлоғида туғилган. “Сурхон ёшлари” газетаси мухбири. У нимаики мавзуга қўл урмасин, юракдан ёзади. Ўқиган сари ўқигингиз келади.\nАдолат Мўминова —1988 йил Қумқўрғон тумани, “Гултепа” маҳалласида туғилган. Адолат бу йил Ўзбекистон миллий университети журналистика факультетини тамомлади. Унда журналистларга хос жонкуярлик бор.\nХуршид Қаршиев —1990 йил Термиз шаҳри, “Гулистон” маҳалласида туғилган. Термиз давлат университети хорижий тиллар филологияси факультетини тамомлаган. Хуршид тенгдошларига нисбатан анча журъатли ёш қаламкашлардан.\nСарвиноз Омонқулова — 1995 йил Музработ туманида туғилган. Термиз давлат университети табиий фанлар факультетининг география йўналиши 3-босқич талабаси. Сарвиноз бадиий асарлардаги айрим ёшлар илғай олмайдиган нозик жиҳатларни фарқлай оладиган қобилият эгаси.\nНаргиза Одинаева — 1988 йил Қумқўрғон туманида туғилган. Унинг “Йўлдаги мактублар”, “Тўрт томон” каби шеърий тўпламлари чоп этилган. Унинг мақолаларида ўзига хос услуб, халқона тил, оддийлик ва самимийлик бор. Наргиза айни пайтда Термиз давлат университети талабаси.\nШаҳринисо Фарҳодова — 1995 йил Шўрчи тумани, “Тамаддун” маҳалласида туғилган. Ўзликка назар ташлаб яшаш керак деган ақида унинг ҳаётдаги шиоридир.\nБобуржон Хидиров —1994 йил Денов тумани, “Остона” маҳалласида туғилган. Термиз давлат университети физика-математика факультетининг 4-босқич талабаси. Бобуржон “Халқ йўли” газетасида қалами чархланаётган ёшлардан. У “Ноанъанавий энергия қурилмаларидан фойдаланишнинг назарий асослари” каби илмий ҳамда жамиятдаги ўзгаришлар ва янгиликлар, кишиларни лоқайдлик кайфиятидан чиқишга ундайдиган 30 дан ортиқ мақолалар муаллифи.\nМуқаддам Алимардонова — 1988 йил Бойсун туманида туғилган. Вилоят телерадиокомпаниясида ишлайди. Унинг таълим, тиббиёт ва яна бошқа кўплаб ижтимоий соҳалардаги мавжуд муаммолар ва уларнинг ечими ёритилган кўрсатувлари кўпчиликка манзур бўлган.\nМақсуда АбдуҚаюмова — 1991 йил Олтинсой тумани, Мармин қишлоғида туғилган. Айни пайтда вилоят телерадиокомпаниясида ишлайди. Мақсуда фаол ёшлар ҳаёти ҳамда тарихий мавзуларга қўл урган ёш журналистлардан. Унинг китоблар, археологик қазилмалар ҳамда топилмалар ҳақидаги “Маънавият қалб кўзгуси”, “Мозий кўзгуси” каби туркум кўрсатувлари томошабинларни маънавиятли ва маърифатли бўлишга ундайди.\nОзода Чориева — Термиз тумани, “Аму Соҳили” маҳалласида туғилган. Тумандаги 5-умумтаълим мактабининг 9-синф ўқувчиси. Озода ёш бўлишига қарамай атрофдаги одамларни ҳамиша уйғоқ бўлишга чорлайдиган мақолалар ёзишга қизиқади. Шунингдек, у мактабда фаол ва аълочи ўқувчилардан бири.\nЛобар Отамуродова —1999 йил Қизириқ тумани, “Гулобод” маҳалласида туғилган. У Қизириқ қурилиш ва уй-жой коммунал хўжалик касб-ҳунар коллежи ўқувчиси. Лобар қишлоқ ҳаёти ва ундаги меҳнаткаш одамлардан ўрнак олиб яшаш керак деб ҳисоблайди.\nМуслимбек Ботиров — 1993 йил Денов тумани, “Чўнтош” маҳалласида туғилган. Муслимбек “Денов овози” газетасида ўзининг ОИТС ва гиёҳвандликка қарши курашиш, шунингдек, папайя етиштиришнинг қулай усулига бағишланган мақолалари билан фаол иштирок этиб келади.\nСоҳибжамол Катаева —1998 йил Термиз шаҳри, “Дўстлик” маҳалласида туғилган. Ўзбекистон давлат жаҳон тиллари университети халқаро журналистика факультети талабаси. Соҳибжамол атрофдаги ўзгаришларни тезда англайдиган, тенгдошларидан доим бир қадам олдин юрадиган тиришқоқ бўлажак журналистлардан бири.\nУмида Абдуразоқова —2002 йилда Тошкент шаҳрида туғилган. Термиз шаҳридаги 11-умумтаълим мактабида 10-синфда ўқийди. Тенгдошларининг ҳаётига таҳдид солаётган иллатлардан огоҳ этувчи мавзулардаги мақолалари матбуотда чоп этилган. Муҳими, унда устозидан ўтган куюнчаклик бор.\nДилдора Ашурова — 2000 йилда Термиз шаҳрида туғилган. Термиз педагогика коллежида таҳсил олмоқда. Дилдора атрофдаги ҳамма нарсадан ҳайратланиб яшайди. Ва бу уни ижод қилишга ундайди.\nОлдинги Фахрийлар ҳамиша эътиборда\nКейинги Хайрли ишлар самараси\nКўнгилсизликнинг олдини олиш мақсадида ходимларимиз Собир Термизий номидаги вилоят ахборот кутубхона маркази ишчи ходимлари билан …


БЕШТА ТАШАББУС БЎЙИЧА ДАСТУРЛАР ЁШЛАР ВА ХОТИН-ҚИЗЛАР МАНФААТЛАРИГА ХИЗМАТ ҚИЛАДИ — Ishonch Gazetasi\nХусусан, биринчи ташаббус бўйича ёшларни маданият ва санъат муассасаларига кенг жалб этишга оид дастур лойиҳаси тайёрланган. Унга мувофиқ, 2019-2020 йилларда 14 дан 30 ёшгача бўлган 2 миллион нафар ёшни маданият ва санъат соҳасига жалб этиш бўйича ҳудудий «йўл харита»ларини тасдиқлаш кўзда тутилган. Шунингдек, болалар мусиқа ва санъат мактабларида қўшимча синфлар, маданият марказларида чолғу, хонандалик, тасвирий санъат тўгараклари, ҳаваскорлик театр жамоалари ва болалар ансамблларини ташкил этиш белгиланган. Янгидан қуриладиган, реконструкция ва капитал таъмирланадиган ҳамда жиҳозланадиган маданият марказларининг манзилли рўйхати ҳам шакллантирилган.\nДавлатимиз раҳбари дастур лойиҳасида тадбирларни амалга ошириш механизмлари етарли эмаслиги, ҳар бир шаҳар ва туманга ижодий маслаҳатчи сифатида бириктирилган соҳа намояндаларининг амалий вазифалари аниқ белгиланмаганини қайд этди. Ҳудудий «йўл харита»лари ижросини тизимли ташкил этиш, тўгарак ва синфларга қамраб олинган болаларни рағбатлантириш, жумладан, турли танловлар ўтказиш зарурлигини таъкидлади.\nБелгиланган қурилиш, реконструкция ва капитал таъмирлаш ишлари, шунингдек, маданият марказлари, мусиқа ва санъат мактабларини зарур чолғу асбоблари билан таъминлаш учун тегишли маблағ ажратиш бўйича топшириқ берилди.\nИккинчи ташаббус юзасидан тайёрланган ёшларни жисмоний тарбия ва спортга жалб этиш, спорт иншоотлари қувватини оширишга қаратилган дастур лойиҳасида яқин 2 йилда ҳар бир туманда енгил конструкцияли, сендвич панелли кичик спорт заллари қуриш белгиланган.\n«Нафъинг агар халққа бешакдурур…»


Туркистоннинг нодир дурдонаси. Мирзо Улуғбекнинг қизи Робия султонбегим мақбараси қаерда - Darakchi\nТуркистоннинг нодир дурдонаси. Мирзо Улуғбекнинг қизи Робия султонбегим мақбараси қаерда\nМОЗИЙДАН САДО 22.01.2018, 10:08\nТуркистон деганда буюк аждодларимиз яшаган бепоён тарихий макон кўз олдимизга келади. Айни пайтда қўшни Қозоғистоннинг тарихий кентларидан бири ҳам Туркистон деб аталади. Турк дунёсининг юраги бўлган бу кўҳна шаҳар аҳли буюк мутафаккир, шоир, Яссавия тариқатининг асосчиси Аҳмад Яссавий номи билан ҳақли равишда фахрланишади. Яссавийнинг шаҳар марказидаги, бир пайтлар буюк саркарда, соҳибқирон Амир Темур ташаббуси билан қурилган мақбараси турли юртлардан келган зиёратчилар билан гавжум.\nБуюк аллома мангу қўним топган муҳташам мажмуа дарвозасидан 60 метрлар берироқда яна бир мақбара қад ростлаб турибди. Беш асрдан зиёд тарихга эга бўлган ушбу гумбаз остида ватандошимиз, Темурийзода ҳукмдор ва фалакиётшунос олим, Муҳаммад Тарағай Мирзо Улуғбекнинг қизи — Робия султонбегим дафн этилган.\nЯнги йилнинг илк кунларида буюк мутафаккир Аҳмад Яссавийнинг нурли қадамжоларини зиёрат этиш асносида Темурийзода ҳамюртимиз Робия султонбегимнинг ҳам мақбараларини кўриб қайтдик.\nОдатда Шарқ оилаларида тўртинчи қизга Робия деб исм берилган. Зотан араб тилида “робиа” тўртинчи демакдир. Одатда ҳар биримиз буюк алломанинг Аблуллатиф ва Абдулазиз исмли икки ўғли бўлгани, Улуғбек айнан катта ўғли Абдуллатифнинг хоинлиги сабабли ўлдирилганини яхши биламиз. Бироқ Мирзо Улуғбекнинг беш ўғли (Ибодуллоҳ, Абдуллоҳ, Абдураҳмон, Абдуллатиф, Абдулазиз) ва беш қизи (Ҳабиба, Оқбошбегим, Султонбахт, Робия, Давлатбахт) бўлгани ҳақида кўпчилик билмаса керак.\nМирзо Улуғбек оқил ва одил давлат раҳбари, илм-фан ва маданият ҳомийси, аллома бўлиши баробарида меҳрибон, бағрикенг ота ҳам эди. Бироқ фарзандларининг аксарияти ёшлик пайтида турли касалликлар сабаб нобуд бўлишган.\nТарихий манбаларда Улуғбекнинг қолган тўрт нафар қизлари ҳақида маълумотлар кам учрайди. Аммо Робия султонбегимнинг ҳаёт йўли, антиқа қисмати ҳақида етарлича ёзилган.\nРобия султонбегим тахминан 1432-1433 йилларда Мирзо Улуғбекнинг Қутлуғ Нигор оға исмли аёлидан туғилган. У ўзининг ақл-заковати, иффати, ҳусн-латофати билан тез орада тилга тушган.\nТарихчи Амриддин Бердимуродовнинг маълумот беришича, Мирзо Улуғбек қатл этилгач, тахтга даставвал падаркуш шаҳзода Абдуллатиф ўтиради. У олти ойдан сўнг марҳум отасининг тарафдорлари томонидан ўлдирилгач, Улуғбекнинг жияни ва куёви Мирзо Абдулло ҳокимият тепасига келади. Аммо кўп ўтмай, Бухорода ҳокимиятни эгаллаган яна бир темурийзода, Мироншоҳ Мирзонинг ўғли Абу Саид Мирзо тез орада Самарқандга ҳужум қилади. Аммо Мирзо Абдулло қўшинлари томонидан мағлуб этилиб, Сирдарё томонга чекинади. Абу Саид Мовароуннаҳр тахтини эгаллаш учун ўзига кучли иттифоқчи топиши лозим эди. Шу боис у кўчманчи ўзбеклар ҳукмдори Абулхайр ҳузурига ёрдам сўраб боради.\nАбулхайр ва Абу Саиднинг бирлашган қўшинлари 1451 йилнинг ёз ойларида Самарқандга қўшин тортадилар. Жанг пайтида Мирзо Абдулло ҳалок бўлади. Абу Саид эса Самарқанд тахтига ўтиради. Абулхайрхоннинг кўмагида ҳокимиятни эгаллаган Абу Саид у билан қариндошлик муносабатларини янада яхшилаш мақсадида хоннинг Хонзодабегим исмли қизига уйланади, амакиваччаси Мирзо Улуғбекнинг қизи Робия султонбегимни эса ўз валинеъматига узатади.\nАлбатта бу никоҳга Робия султонбегим розилик берганми-йўқми бирор нима дейиш қийин. Робия отасидан ва акаларидан айрилган, инон-ихтиёри узоқ қариндошининг қўлида қолган ожиза эди. Бу пайтда Робия ҳали ўн саккизга тўлмаган навниҳол қиз, Абулхайрхоннинг эса ёши қирққа яқинлашиб қолганди.\nТақдирга тан берган малика\n...Робия султонбегим ота юрти Самарқандни ташлаб Абулхайрхон билан унинг пойтахти Сиғноққа, Дашти Қипчоқ томон йўл олади. Зотан унинг тақдирга тан беришдан бошқа чораси қолмаганди. У Абулхайрхон билан 18 йилга яқин ҳаёт кечирди, унга Кучкунчихон ва Суюнчхўжа исмли икки ўғил ҳадя этди.\nАбулхайрхон 1468 йилда унга қарши фитна уюштираётган Жонибекхон ва Керейхонга қарши юришга отланган чоғида вафот этади. Эрининг вафотидан сўнг Робия султонбегим қолган умрини Туркистонда, Аҳмад Яссавий мақбараси ва марҳум эрининг даҳмаси яқинида ўтказди.\nXVI аср бошларида Марказий Осиёда ҳукумат Абулхайрхон авлодидан бўлган Шайбонийлар қўлига ўтади. 1510 йилда Шайбонийхон Эрон Сафавийлари ҳукмдори Шоҳ Исмоилдан енгилиб, қатл этилганидан сўнг, Самарқанд тахтига унинг амакиси, Робия султонбегимнинг ўғли Суюнчхўжа ўтқазилади. Вазият тақозосига кўра тахтга ўтирган Суюнчхўжа 1512 йилда оилада катта фарзанд бўлган акаси Кучкунчихонга Самарқанд тахтини бўшатиб берди ва ўзи Тошкент ҳокимлигини эгаллади. Гарчи мамлакат ҳукмдори расман Кучкунчихон бўлса-да, у ўзини салтанатдан кўра, илм ва ибодатга бағишлаган хокисор инсон эди. Мамлакатнинг ташқи алоқалари Суюнчхўжанинг ихтиёрида эди. У Сафавийларнинг сулҳ тузиш ҳақидаги таклифини рад этиб, улар билан бир муддат муросасиз кураш олиб боради. Рақибларга қарши жиддий ҳозирлик кўраётган пайти 1526 йилда Тошкентда вафот этди.\nГарчи икки ўғли ота-боболари юртини қайта қўлга киритган бўлишса-да, Робия султонбегимга Самарқандни қайта кўра олиш насиб этмади. У 1485 йилда 53 ёшида вафот этди. Маликани кўз очиб кўргани, фарзандларининг отаси Абулхайрхоннинг хоки қўйилган Туркистонда, буюк мутафаккир Хожа Аҳмад Яссавийнинг мақбараси олдида дафн этишди.\nБоболарнинг руҳлари уйғоқ...\nИкки ўғил умр бўйи ота-оналарига ҳурмат ва эҳтиром билан яшашган. Уларнинг ташаббуси билан ота-оналарининг қабри устига муҳташам мақбара бунёд этилди. У саккиз қиррали асосий хона ва яна тўртта қўшимча хонадан ташкил топган. Мақбара устида Самарқанд ва Бухоро тарихий обидаларига монанд мовий гумбаз савлат тўкиб турибди. Обиданинг баландлиги 20,6 метр, олд қисмининг кенглиги 11 метрни ташкил этади.\nМақбарада Темурийзода малика билан бир қаторда унинг набиралари ва бошқа яқинлари ҳам дафн этилган. Саккиз қиррали хонада Робия султонбегимнинг қабри устига ўрнатилган мармартошда араб тилида қуйидаги сатрлар битилган: “Бу файзли оромгоҳда покдомон, меҳрибон, Аллоҳ гуноҳлардан фориғ этган Робия султонбегим Улуғбек Кўрагон қизи ётибди. Шаҳид этилган қудратли ва улуғ ҳукмдор Мирзо Улуғбек қудратли султон Шоҳрух Мирзонинг ўғли эди. У эса улуғ амир, соҳибқирон Амир Темурнинг ўғлидир. Аллоҳ уларнинг қабрига то қиёматга қадар ўз нурларини ёғдирсин. Марҳуманинг фоний дунёдан боқий оламга сафар қилиши ҳижрий 890 йилнинг сўнгги ойларида юз берди. Унга Аллоҳнинг шафқати ва марҳамати ёғилсин!”\n...Мазкур обида Туркистон халқлари бошига тушган кўплаб қора кунларнинг ҳам шоҳиди бўлди. Хусусан, Кауфман, Черняев, Скобелев сингари саркардалар айнан шу мақбара ёнидан от чоптириб ўтдилар, қадимий ва бетакрор шаҳарларимизни ўққа тутдилар. Ана шу босқинлар ва талотўплар сабабли Аҳмад Яссавий мақбараси ҳам, унинг рўпарасида турган Робия султонбегим мақбараси ҳам харобага айланди. Кейинчалик орадан йиллар ўтиб, бу қадимий обидалар ҳам қайта таъмирланди.\nБугун буюк аждодларимиз хоки ётган бу тарихий обидалар кўҳна ва навқирон Туркистоннинг ҳуснига худди узукка кўз қўйгандек ярашиб турибди. Мақбара атрофида кезаркансиз, унда аллақандай файзли сокинликни ҳис этасиз. Бу тарихий мажмуани зиёрат қилиш учун келаётган зиёратчилар орасида ҳамюртларимиз ҳам кўпчиликни ташкил этади.\nТермиз шаҳридан келган бир отахон Робия султонбегим мақбараси қаршисида ўтириб, Қуръон тиловат қилмоқда. Беихтиёр унинг ёнидан жой олиб, бундан беш ярим аср аввал яшаган ватандошимиз, Мирзо Улуғбек бобомизнинг севикли зурриёти хотирасига ҳурмат бажо этдик, барча марҳум ва марҳумалар ҳақига Яратганнинг раҳмати ва мағфиратини сўрадик...


Ўзбек матбуотида силжиш бор, фақат орқага\nАҚШ Давлат департаменти собиқ иттифоқ давлатларидаги оммавий ахборот воситаларининг нуфузи ва мавқеи борасидаги навбатдаги ҳисоботини эълон қилди.\nТадқиқотлар ва малака алмашиш бўйича халқаро кенгаш томонидан тайёрланган мазкур ҳисоботда ОАВ мақоми, асосан, сўз эркинлиги, профессионал журналистика стандартлари, ОАВда бизнеснинг ўрни, мустақил ОАВни қўллаб-қувватловчи институтларнинг самарадорлиги каби меъёрларга кўра таҳлил қилинган.\nҲужжатда собиқ иттифоқ давлатларидаги ОАВ вазиятига тегишли уч салбий ҳолат тилга олинади. Биринчиси, бу мамлакатларда сўз эркинлигини ҳимоя қилиш, ОАВнинг холис ва шаффоф бўлишини таъминловчи қонунлар йўқлиги ёки борларига ҳам амал қилинмаслиги. Иккинчиси, ҳар куни ва ҳамма ерда ОАВ ўзини ўзи цензура қилиши. Учинчиси, олий таълим тизимида журналист кадрлар тайёрлаш даражаси талабга жавоб бермаслиги.\nҲисоботда собиқ иттифоқ давлатларининг айримларида, жумладан, Грузия ва Украинада ҳозир ОАВ мавқеини яхшилашга қаратилган бир қанча ишлар бажарилгани, хусусан, сўз эркинлигини кафолатловчи қонунлар қабул қилингани, барча турдаги босма матбуотни солиқлардан озод қилишга қаратилган янги солиқ кодекси тасдиқлангани, журналистларга қарши жиноятларни камайтириш ва аҳолининг ОАВдан фойдаланиш имкониятларини кенгайтиришга йўналтирилган ҳаракатлар алоҳида қайд этилган.\nҲужжатда Ўзбекистон ва Беларусда амалдаги ҳукуматлар ОАВ тараққиётига заррача йўл қўймаётгани таъкидланади.\n“Озодлик” мухбири ҳисоботдаги хулосалар юзасидан ўзбекистонлик баъзи мустақил журналистларнинг фикрини ўрганди.\nМустақил журналист Абдураҳмон Ташановнинг фикрича, ҳисоботдаги Ўзбекистон ОАВ дуч келаётган тўсиқлар тўлалигича очиб берилмаган. Зеро, маҳаллий матбуот тараққиётига тўсиқлар жуда кўп.\nЖурналист Шароф Убайдуллаев таъкидлашича, ўзбек матбуотида, ҳисоботда айтилганидек, силжиш йўқ эмас, бор, фақат орқага силжиш бор.


“Ўзбекнефтгаз”: “Ишлаб чиқариш жараёнларининг операцион самарадорлиги ва ишончлилигини ошириш” лойиҳаси ишчи гуруҳининг йиғилиши ўтказилди — Teletype\n“Ўзбекнефтгаз”: “Ишлаб чиқариш жараёнларининг операцион самарадорлиги ва ишончлилигини ошириш” лойиҳаси ишчи гуруҳининг йиғилиши ўтказилди\n2021 йил 24 мартда “Ўзбекнефтгаз” AЖ Бошқаруви раисининг биринчи ўринбосари Шаҳзод Aлиризаев бошчилигида департамент ва ишлаб чиқариш бошқармалари раҳбарлари иштирокида видеоселектор йиғилиши бўлиб ўтди.\nЙиғилиш давомида биринчи босқич доирасида “Ernst & Young” компанияси маслаҳатчилари томонидан ишлаб чиқилган тавсиялар ижроси, шунингдек, 2-, 3-босқичларни келишиш ва қабул қилиш масалалари муҳокама қилинди.\nЖараёнларнинг кўзланган моделини амалга оширишда иштирок этадиган ходимларни ўқитиш жадвали кўриб чиқилди. “Ernst & Young” компанияси маслаҳатчиларига ўқув семинарларини ўтказиш ва ходимлар томонидан ўқув дастурини ўзлаштириш даражасини назорат қилиш вазифаси юклатилди.\nТрансформация ва операцион самарадорлик департаменти ва “Ernst & Young” компанияси маслаҳатчисига ўқув семинарлари бошланишидан олдин бошқарма ва завод директорларига кўриб чиқиш учун ўқув дастурини етказиш топшириғи берилди.\nЙиғилиш якунларига кўра, “Ernst & Young” компанияси маслаҳатчилари томонидан операцион самарадорликни ошириш бўйича таклиф қилинган ташаббусларни амалга ошириш чора-тадбирларини жадаллаштириш зарурлиги белгиланди.


Президент кимга “Мухолиф”лик қилмоқда? « Ўзбекистон Халқ Ҳаракати\n18 February 2013 - 19:24\n(“Долзарб чорак аср” туркумидан)\nМамлакат раҳбарининг айтишича, табиий газни ўғирлаш даражаси ҳам мудҳиш миқёсларга бориб етган. Ўзбекистон раҳбари, шунингдек, миллий кадрларни тайёрлаш борасидаги вазиятни ҳам қаттиқ танқид қилди. Унинг айтишича, мамлакатда, педагог ва инженерлар етишмас экан. Мамлакат раҳбарининг фикрига кўра, таълим олш жараёни стихияли равишда ривожланмаслиги керак экан ва ҳакозо.\nАгар бундай танқидий фикрларни мамлакат раҳбари эмас, бошқа бир оддий одам айтганида эди, у албатта, ўзини зум ўтмай, Ўзбекистон ички ишлар вазирлиги ертўласида ёки Жаслиқ қамоқҳонасида кўрган бўлар ва унинг номи экстремист-террористга чиққан бўларди. Яхшиямки, бу танқидий фикрларни президентнинг ўзи айтмоқда ва бундай танқид учун ҳеч ким қамалмайди, шу жумладан, президентнинг ўзи ҳам. У ҳолда, савол туғилади: мадомики, мамлакат аҳволи ҳақда президентнинг ўзи ҳам, унга мухолиф бўлаётганлар ҳам бир хил фикрда экан, нега президентга бундай “якдиллик” кўрсатаётганлар қамоқларга ташланмоқда, уриб ўлдирилмоқда? Ахир президентнинг ўзининг бундай танқидидан сўнг, мамлакатдаги иқтисодий-сиёсий аҳволини танқид қилаётганларни президентга “мухолиф” дейиш ҳам ўринсиз, чунки, Ислом Каримовнинг Вазирлар Кенгаши мажлисида ўқиган бу нутқи оддий бир муҳолифатчи ўқиши мумкин бўлган нутқдан фарқ қилмас эди. Аммо мамлакат раҳбари кимга муҳолифлик қилмоқда ўзи, деган савол туғилади.\nБир мамлактни 13 йилдан бери бошқариб келаётган раҳбарнинг мамлакатда ҳали ҳам миллий кадрлар масаласи ҳал этилмагани, ичимлик сувининг ҳудди совет империяси давридагидай исроф этилаётгани, экин ерларининг фойда емас, фақат зарар келтираётгани ва ҳакозо шунга ўхшаган танқидлар кимга қаратилган ўзи? Одамда беихтиёр, “мамлакатни президент бошқармаётган экан-да”, деган бир гумон пайдо бўлади.\nАслида эса, масала моҳияти биз гумон қилгандан кўра, анча жўн ва оддийдир.\nГап шундаки, Ўзбекистон президенти бундай танқидларни, мамлакатга раҳбарлик қила бошлаган пайтидан бери айтиб келмоқда. Бундай ўзига ҳос “бошқарув” усули меваси ўлароқ, ҳалқ орасида, “мамлакат раҳбари ўзи яхши одам-у, фақат атрофидагилар ёмон, улар президентимизга ишлагани қўйишмайди”, қабилидаги ривоятлар пайдо бўлган. Афтидан, Ўзбекистон раҳбари ўзининг 13 йиллик бундай “тактика”си ҳали ҳам ўз самарадорлигини йўқотмаганига ишонаётган кўринади.\nУмуман олганда эса, “юртбоши”нинг бундай сайраши – Ўзбекистон Конституциясининг дунёдаги энг демократик конституция деб тан олина туриб, айни пайтда мамлакатнинг ваҳший, конхўрона, қароқчиларча, деспотик бир тарзда бошқарилаётгани каби чиркин, риё тўла бир воқеликнинг бир парчасидир.


Шаҳрихонда Нексия портлаши оқибатида 1 киши ўлди\n13 апрел 2021, Тошкент вақти: 13:06\n1 октябрь куни Андижон вилоятининг Шаҳрихон туманида жойлашган автомобилларга метан гази қуйиш шохобчасида Нексия автомобили портлади.\nВоқеа гувоҳининг Озодликка хабар қилишича, портлаш натижасида бир киши ҳалок бўлган.\nШаҳрихон ҳуқуқ-тартибот идораларидаги манба Нексия портлаши оқибатида бир киши қурбон бўлганини Озодликка тасдиқлади.\nҲозирда портлаш оқибатлари ўрганилмоқда. Жароҳатланганлар ҳақида ҳозирча Озодликда бирор маълумот йўқ.\nЎзбекистонда кейинги йилларда кузатилаётган бензин тақчиллиги сабаб аксар ҳайдовчилар ўз машиналарига газ баллонлари ўрнатиб олаяпти.\nГаз баллонли машиналарнинг Ўзбекистонда портлаши тез-тез рўй бериб туради. \n15 сентябрь куни Сурхондарё вилояти Денов тумани марказида газ баллони ўрнатилган йўловчи ташувчи "Газель" маршруткаси портлаши оқибатида маршрутка ичида бўлган олти йўловчи жароҳатланиб, касалхонага ётқизилган.


Польшада бўлиб ўтган ёшлар ўртасидаги жаҳон чемпионати қаҳрамонлари Жиззах вилоят ҳокимлиги томонидан тақдирланди\n1 май, 2021, 22:10\nТеглар:Польша | Ёшлар ўртасида жаҳон чемпионати\nХабарингиз бор, 10-24 апрель кунлари Польшада бўлиб ўтган бокс бўйича ёшлар ўртасида жаҳон чемпионатида Ўзбекистон терма жамоаси аъзолари ҳам муносиб иштирок этиб қайтишган эди. Хусусан, мазкур мусобақада жиззахлик Жаҳонгир Зокиров +91 кг вазнда олтин медални қўлга киритган бўлса, -69 кгда Ҳадичабону Абдуллаева бронза медалига эга чиққан эди.\nШу муносабат билан, бугун Жиззах вилоят ҳокимлиги ҳамда вилоят божхона бошқармаси билан ҳамкорликда тантанали тадбир ташкил этилди. Тадбирда вилоят ҳокими Эргаш Солиев сўзга чиқиб, боксчиларни эришган ютуқлари билан табриклади. Жаҳонгир Зокиров, Ҳадичабону Абдуллаева ва уларнинг мураббийларига ҳокимлик ҳамда божхона бошқармасининг қимматбаҳо совғалари топширилди.\nЖаҳон чемпиони бўлган боксчи қизга қандай автомобиль совға қилинди? (Фото)\nБокс бўйича жаҳон чемпионатида жами нечта медаль қўлга киритилди?\nБугун икки боксчимиз жаҳон чемпионати финалида жанг қилади


Биласизми...?\t05.08.2007 й.\tТеррор араб ихтироси ёки Исломий бидъат эмас, лекин замонавий асрда сиёсий изтироблар натижасида юзага келган нафратни бир кўринишидир. Аслида террор икки аср олдин юзага келган. Террор Франсада 1793 йил 10 мартдан 1794 йил 27 июлгача давом этди. Ана ўша террор сўзининг келиб чиқиш этимологияси франсуз ва инглиз тилларидан ясалгандир.\n«Мусулмонлар ва замонавий қарама-қаршилик» китобидан Аёллар ҳуқуқи\nБирлашган миллатлар ташкилоти ҳисоботига кўра таҳминан дунё ер куррасининг ярми аёллар бўлиб, ишчи кучини учдан бири аёлларга тўғри келади. Дунёдаги даромаднинг ўндан бири ҳам аёллар хиссасига тўғри келади. Манзил муҳим ишларида, оилавий лойиҳаларда аёллар иш соатининг учдан иккисига тўғри келади. Бундан ташқари аёллар эркак кишини қўлга киритадиган маошни 40 фоизини олади. Дунёдаги кўчма ёки кўчмас мулк эгаларини бир фоизинигина аёллар ташкил қилади. Эркак ва аёллар орасидаги бесаводлик ҳисоботига кўра эркакларда бесаводлик нисбати 23, 5 фоизга, аёлларда эса 34 фоизга яъни 540 миллион аёлни ташкил қилади.\nДунёдаги қочоқлар сони 18 миллион шахс бўлиб, 8 миллиони аёллардир. Осиёнинг ўзида 100 миллион аёл йўқ бўлади. Йўқ бўлиши тириклайин кўмиш ёки аборт натижасидадир. Бу икки хунук одат хусусан Ҳиндистон ва Хитойда кенг кўламда содир бўлади. Энди ривожланган ғарб ўлкаларида эса кўриниш тамоман ўзгачадир. Яъни афзал ҳолатда эмас. Масалан Британиянинг ўзида охирги ўн йил ичида ажрашиш 50 фоизга ошган. Эр-хотин нормал яшаши 17 фоизга, ҳар бешта никоҳдан тўрттаси муваффақиятсизликка учрайди. Британиядаги оилаларнинг бешдан бири ажрашиш сабабли ота-онадан бирлари йўқ ҳолда яшайди. Булардан ҳам энг хатарлиси Британиядаги болаларнинг учдан бир қисми шаръий бўлмаган яъни никоҳсиз ҳолда туғилишидир.\n1989 йили Бирлашган миллатлар ташкилоти ёш болаларни ҳимоя қилиш хусусида ҳужжат қабул қилди. У 45 моддани ўз ичига олади. Мазкур йили 171 давлат тасдиқлашди. Ушбу ташкилотга Ислом конференсияга аъзо давлатлардан 43 таси ҳам аъзодир. Ушбу ташкилотга 29 давлат қўшилмади. Булар ичида Америка қўшма штатлари ва бешта Конференсия аъзолари бор. Эътироф этиш лозимки, саноати ривожланган давлатларда оила бузилиши оқибатида болалар аҳволи жуда оғир ҳолатдадир. Америка қўшма штатларидаги болаларни 26 фоизигина оиладан чиққани аниқланди. Саккиз миллион оила ота ёки онадан бири билан яшайди. Бу кўрсаткич 1970 йилдан бери икки баробарга ўсди. Америкада расмий ҳисоб жиноят ҳодисаларининг 70 фоизининг манбаси оиладаги ота ёки онанинг бирлари мавжуд эмаслигидан келиб чиқади, деб эътироф этади.\n16 ёшга етмаган қизларни 26 фоизи тажовузга учрашларини эътироф этишди. 1970 йилдан 1990 йилгача бу кўрсаткич 5 фоиздан ҳам ошмас эди. Америкада ҳар бештадан битта бола камбағаллик ва кийимсиз яшайди. Юз мингдан кўпроқ болалар жойсиз яшайди. 1991 йили 2 миллион 600 минг бола таҳқирга учрашди. 1998 йили 1 миллион 800 минг ўсмир зулмга учраган.\nБу ҳолат Американи ўзида содир бўлмайди. Балки саноати ривожланган барча давлатларни ўз ичига олади. Масалан Англияда талоқ нисбати 50 фоизга ошган. Эр хотинлик ҳолати 16 фоизга тушиб кетган. Ота онадан ташкил топган оилалар Англияда бештадан биттасида мавжуд. Сиёсий тортишувларда террорнинг ўрни\nТеррор араб ихтироси ёки Исломий бидъат эмас, лекин замонавий асрда сиёсий изтироблар натижасида юзага келган нафратни бир кўринишидир. Аслида террор икки аср олдин юзага келган. Террор Франсада 1793 йил 10 мартдан 1794 йил 27 июлгача давом этди. Ана ўша террор сўзининг келиб чиқиш этимологияси франсуз ва инглиз тилларидан ясалгандир. Инглизчада «Terrorism» Франсузчада «Terrorisme» бўлади. Франса инқилоби мобайнида Морис Рубесбир, St. Just, Couthon каби кимсалар томонидан катта кўламда сиёсий зўравонликлар келиб чиқди. Уларни асли Франса аҳолисидан. Ўша пайтда Франса аҳолиси 27 миллион эди. Мана шу гуруҳ 40 минг кишини бошини жодимашина билан узиб, 300 минг кишини қамоқда ҳибс қилиб турди.\nИкки йил ўтиб яна ҳам аниқроғи 1958/11/03 санада Америка қўшма штатлари Кубадаги самалётни олиб қочишни тузиб чиқди. Бу нарса 17 кишини фожеъона ўлими билан якун топди. 1960- йилдан 1964-йилгача Кубага қарашли 40 та самалёт олиб қочилди. Олиб қочувчилар Америка аэропортига худди фотиҳлардай кўринишда кириб келишди. Муаллиф: Муҳаммад Саммок\nдавоми бор (Инша Аллоҳ) « Олдинги


Ёшларимиз олдидаги бурчимиз!\nАллоҳнинг ўзи яратган бандаларига берган неъматлари ниҳоятда кўп. Бу неъматларни санаб адоғига етиб бўлмайди. Шулардан бири тинчлик, осойишталик, хотиржам яшашдир. Бусиз хаётни завқи, файзи йўқ. Аллоҳнинг инояти, истиқлол шарофати туфайли халқимиз мана шундай осуда яшамоқда.\nЛекин биз кундалик газета, журналлар, радио-телевидения орқали берилаётган мақола, эшиттиришлар орқали жаҳоннинг кўпгина давлат ва мамлакатларида юз бераётган нотинчлик, бузғунчилик, зўравонликлардан хабардормиз. Албатта шундай қабиҳ ишлар, қўпарувчилик юз берган жойларда халқ қийналмоқда. Уй-жойидан, Ватанидан жудо бўлиб, оғир ахволда кун кечираётир.\nХўш, юқоридаги бузғунчилик, зўравонлик, қўпарувчилик, нотинчликни ким қилаётир? Албатта оддий халқ, эмас. Молу-дунё хирсига тушган, тинч осойишта яшаб, мамлакатни гуллаб-яшнашига интилаётган халқларнинг тараққиёти, юксалишини кўра олмайдиган ёвуз кучлар, соф ислом динини ниқоб қилиб олган террорчи гуруҳлар содир этмоқда. Уларнинг нияти халқ орасига нифоқ солиб, шу давлат ривожини издан чиқаришдир.\nШу боис ҳар биримиз тинч, хотиржам яшаш учун ёвуз ниятли душманнинг ҳар бир ҳаракати, маккорлигини кузатиб, унга қарши чоралар кўриб боришимиз, очиқ айтганда ўз уйимизни, оиламизни, ўзимизни ҳимоя қилишимиз лозим. Айниқса ёшларимизни, фарзандларимизни бу бало-қазодан сақлашимиз ҳам фарз, ҳам қарз.\nПайғамбаримиз Расулуллоҳ (с.а.в) "Ҳар бирингиз бир раҳбарсиз. Қўл остингизлар ҳақида масъулсиз" деб таъкидлаганларидек, ота-оналар, қолаверса ёшлар таълим ва тарбияси билан шуғулланишга мутасадди бўлган кишилар бу ишга жавобгар эканликларини қалбдан хис қилмоқлари лозимдир. Фарзанд Аллоҳ таъоло томонидан ато этилган улуғ неъмат ва ота-онага берилган катта омонатдир.\nУмар ибн Хаттоб розияллоҳу анҳуга фарзанд туғилгани хабари берилганда:\n"Фарзанд бир райҳонки, мен уни ҳидлайман. У яқинда менга яхшилик қилувчи фарзанд ёки зарарли душманга айланади", деди.\nЁшларимиз яхшилик қилувчи фарзанд бўлиши учун тўғри тарбиялашда иймон-эътиқод ва она ватанга садоқат масаласи муҳим ўринга эга. Шунинг учун тарбия бериш ўта нозик ҳисобланиб, у тўғри бўлса фарзанд камолга етиб, эл-юртга фойда келтиради. Акс ҳолда ёшларимизнинг онги ва қалбини эгаллаш учун астойдил уринаётган динимизга ёт бўлган оқимларнинг таъсирига тушиб қолишлари ҳеч гап эмас. Дунёнинг бошқа жойлари каби юртимизда ҳам ўзларининг ғаразли мақсадларини амалга ошириш учун интилаётганлар афсуски, учрамоқда. Улар айрим ёшларнинг соддадиллиги, эътиқоди сустлигидан фойдаланиб, уларга моддий ва маънавий ёрдам кўрсатиш каби баҳоналар билан ўз тузоқларига илинтиришга ҳаракат қилишяпти.\nШундай бўлгач, барчани ҳушёрликка, ҳар қандай ёт ғоя ва фирқаларга бефарқ бўлмасликка, мустақил она диёримиз халқини унинг тинч турмуши ва фаровонлигига таҳдид соладиган турли хавфлардан огоҳ бўлишга чақиришимиз керак.\nБиз шундай йўл тутаяпмиз. Бугун имом-хатиблар, участка нозирлари ва маҳалла раислари, маслаҳатчилар хамкорликда жойларда кишилар аҳволидан хабардор бўлиб, уларга моддий ва маънавий ёрдам кўрсатмоқдалар, давлатимиз томонидан олиб борилаётган одилона сиёсатнинг маъно-мазмунини тушунтириб беряптилар, хақиқий Ислом дини моҳиятини англатиб, ғаламислар найрангига учмасликка чорлаяптилар.\nКиритилган вақти: 14/04/2017 00:00; Кўрилганлиги: 1863\nМатериал манзили: https://www.sammuslim.uz/articles/yoshlarimiz-oldidagi-burchimiz\nЧоп этилган вақт: 24/09/2021 22:46


Ҳуқуқ ҳимоячилари уйлари назоратда\n21 апрел 2021, Тошкент вақти: 07:32\nШайбон Хабарларга қараганда, Жиззах вилоятида ҳокимлик ва ички ишлар идоралари вакиллари томонидан Ўзбекистон инсон ҳуқуқлари жамиятининг вилоят бўлими аъзолари уйлари кучли назоратга олинган.\nЖамият раиси Толиб Ёқубовнинг “Озодлик” мухбирига маълум қилишича, бу назорат бир неча кундан буён давом этмоқда.\n“Жиззах тумани ҳокими Суннат Ўроқов бир йигит ҳамроҳлигида меникига келиб, пикетлар ўтказишни тўхтатишни талаб қилди. Улардан кейин келган икки киши ҳам шу талабни қўйди. Мен рад этдим. Хуллас, бутун вилоят бўйича жамиятимиз аъзоларини пикетдан қайтариш ҳаракатлари олиб бориляпти. Жамият аъзоларининг уйлари кузатувга олинган”, деди Т.Ёқубов.\nЖамият аъзолари бир неча кундан буён вилоят ҳокимлиги биносини пикет қилаётган эди.\n30 ноябрь куни, Т.Ёқубовнинг билдиришича, ҳатто пикетчиларга ҳужум ҳам уюштирилган. Т.Ёқубовнинг ўзи ва хотини калтакланган. 1 декабрь куни эрталаб жамият ҳимоясида бўлган Ҳомид Султонов куч ишлатилиб Жиззах шаҳри милиция бўлимига олиб кетилган.\n“Пахтабанк”нинг Жиззахдаги бўлими раиси Ҳ.Султоновнинг ҳибсга олиниши билан боғлиқ тафсилотларни ўрганиш мақсадида “Озодлик” мухбири Жиззах шаҳри ички ишлар бўлимига мурожаат қилди.\nБўлим вакилининг билдиришича, Ҳ.Султонов Жиноят кодексининг 167-моддаси (ўзлаштириш ёки растрата йўли билан талон-тарож қилиш), 205-моддаси (ҳокимият ёки мансаб ваколатини суиистеъмол қилиш) ва 209-моддаси (мансаб сохтакорлиги) бўйича айбланмоқда. Айбланувчи суддан қочиб юргани учун у суд қарори билан ҳибсга олинган. Ҳуқуқ ҳимоячилари уйлари назоратга олингани ҳақида эса бўлимда маълумот йўқ.\nТ.Ёқубов ички ишлар ходимининг важларига инкор этди. Жамият раисининг айтишича, у Ҳ.Султоновнинг ҳимоячисидир. Лекин шу вақтгача на суд, на ички ишлар Ҳ.Султонов қидирувда эканини ҳимоячига билдирмаган. Қолаверса, унинг устидан жиноят иши қўзғатилган бўлса-да, аниқланган ҳолатлар юзасидан текширув ўтказилмаган. Вилоят прокуратурасида ҳам, вилоят ҳокимлигидаги назорат комиссияси ва солиқ бошқармасида ҳам бу ҳақдаги ҳужжатлар йўқ.


Алексий II дафн қилинди\n04 декабр 2020, Тошкент вақти: 15:37\nБугун Москвада Россия православ черкови раҳбари Алексий II дафн этилди.\nРус православ черкови етакчисининг ҳоки Москвадаги Богоявленский Жомеъ черковига қўйилди.\nАлексий II 5 декабр куни вафот этган эди.\nМоскванинг Исо Масиҳ черковида бўлиб ўтган видолашиш маросимида православ черковининг барча етакчилари, Россия ҳукумати расмийлари, жумладан, президент Дмитрий Медведев, бош вазир Владимир Путин ва бир нечта хорижий давлат президентлари иштирок этдилар.\nРотшильд ширкати Ўзбекистонга АҚШ ва Европа мамлакатларидан инвестор жалб қилишда кўмаклашмоқчи


“Севинч”да нима янгиликлар? - "Севинч"\n"Севинч" > Янгиликлар > Янгиликлар > “Севинч”да нима янгиликлар?\n02-04-2019 - 09:18\nЎз тарихида ўн икки карра Ўзбекистон чемпиони, ўн карра Ўзбекистон Кубоги соҳиби ва икки карра Суперкубок соҳиби бўлган Қаршининг “Севинч” клуби, шу кунларда янги мавсумга қизғин тайёргарлик кўрмоқда.\nАйни пайтда жамоамизнинг ўн нафар футболчиси: Лайло Тилавова, Мафтуна Жонимқулова, Танзиля Зарбиева, Мафтуна Шойимова, Уғилой Қучқарова, Лайло Шодиева, Малика Бурхонова, Феруза Бобохўжаева, Рушания Сафина ва Нилуфар Қудратовалар ва уч нафар мураббийимиз: Бахром Норсафаров, Гулнара Аъзамова ва Елена Беловалар Ўзбекистон аёллар олимпия терма жамоаси сафида, бўлажак саралаш босқичига, Тошкентда тайёргарлик кўришмоқда. Ўзингизга маълум, олимпия терма жамоамиз 3 апрел куни Вьетнам аёллар олимпия терма жамоасига қарши майдонга тушади.\nЮқоридаги маълумотлар орқали билдингиз, яқинда жамоамиз ўз сафига тажрибали футболчиларни қўшиб олди, булар Рушания Сафина, Уғилой Қучқарова ва Дилрабо Асадовалардир. Сафина ўтган мавсумда “Металлург W” жамоасида, Қучқарова эса “Бунёдкор W” жамоасида, Асадова эса “АГМК W” жамоасида тўп тепган эди. Сафина ва Қучқарова жамоамиз сафида ижара асосида фаолият юритади, бу футболчилар “Андижанка” жамоасига тегишлидир. Асадова эса энди тўлиқ “Севинч” жамоаси футболчисига айланди. Шунингдек мамлакатимиз аёллар футболида катта тажриба тўплаган Гулнара Аъзамова ҳам мураббийларимиз қаторига қўшилди.\nТерма жамоамиз сафига чақирилмаган, яъни Қаршида қолган футболчиларимиз, янги мавсумга тайёргарликни ўз қароргоҳида олиб боришмоқда.\n“Севинч” 10 апрел куни Тошкентга сафар уюштиради. 12 апрел жума куни жамоамиз Ўзбекистон Суперкубоги доирасида “Бунёдкор W” жамоасига қарши майдонга тушади. Аёллар ўртасидаги Ўзбекистон Суперкубоги бу йил V марта ўтказилади. Учрашув “Пахтакор” марказий стадионида бўлиб ўтади ва соат 14:00да бошланади.\nЎзбекистон аёллар ўртасидаги миллий чемпионатга 15 апрел куни старт берилади.\nОЙЛИК АРХИВ Oyni tanlash Oktabr 2019 Sentabr 2019 Avgust 2019 Iyul 2019 Iyun 2019 May 2019 Aprel 2019 Mart 2019 Fevral 2019 Yanvar 2019 Dekabr 2018 Noyabr 2018 Oktabr 2018 Sentabr 2018 Avgust 2018 Iyul 2018 Iyun 2018 May 2018 Aprel 2018 Mart 2018


Бунга компания ўз даромади ҳақидаги маълумотни нотўғри эълон қилгани сабаб бўлган. Аниқланишича, муассаса жорий йил биринчи ярмида хато туфайли ўз даромадини 317 миллион еврога кўпайтириб, эълон қилиб юборган. Аслида маблағ тушуми бу миқдорни ташкил этмаган.\nМаълумот ўрнида айтиб ўтамиз, уч ҳафта аввал ушбу компанияда раҳбар алмашган эди. Ўшанда янги тайинланган етакчи Дейв Льюис аудиторлик текширув ўтказилишини билдирганди.\nФалокат сабаби номаълум\nХитойнинг Хунань музофотидаги петарзалар ишлаб чиқарувчи корхонада портлаш юз берди.\nБунинг оқибатида ўн икки киши ҳаётдан кўз юмиб, яна ўттиз уч нафар одам тан жароҳати олган. Улардан тўрт нафарининг аҳволи оғирлиги айтилмоқда.\nМанбада фалокат сабаблари ҳақида маълумотлар йўқ. Ҳуқуқ-тартибот идоралари воқеа юзасидан суриштирув ишлари олиб бормоқда.\n“Air France-KLM” (Франция/Нидерландия) авиакомпанияси учувчилари томонидан ташкил этилган иш ташлашлар сабабли муассаса кўраётган иқтисодий зарар миқдори ошиб бормоқда.\nКомпания раҳбари Александр де Жуньяк иш ташлашлар бошланган 15 сентябрда “Air France-KLM” кунига 10-15 миллион евро миқдорида маблағ йўқотаётгани ҳақида маълум қилган эди. Айни пайтга келиб бу миқдор 20 миллион еврога етган. Шу тариқа иш ташлашлар бошлангандан бери мазкур компания 100 миллиондан ортиқ молиявий зарар кўрган. Иш ташлашлар эса ҳамон давом этмоқда.\n“Air France-KLM”нинг ушбу муаммоси темир йўл хизматига анча қўл келган. Хусусан, Франциянинг “SNCF” темир йўл компанияси сўнгги бир ҳафтада чипталар сотувини уч фоиз оширишга муваффақ бўлди.\n500 килограммли автомобиль\nАҚШлик талабалар томонидан яратилган электр қуввати билан ҳаракатланувчи “Еlеctric Bluе” автомобили шу турдаги машиналар ўртасида жаҳон рекордини янгилади.\nГап шундаки, ушбу автоулов АҚШнинг Юта штатида бўлиб ўтган чемпионатда соатига 329,75 километр тезлик билан ҳаракатланиб, мусобақада иштирок этган 180 дан ортиқ электромобилни ортда қолдирган.\nМазкур автомобиль Бригам Янг университетининг 130 нафар талабаси томонидан яратилган. У цилиндр шаклида ишланган бўлиб, шамол қаршилигини осон енгиш учун ғилдираклари корпус остида жойлаштирилган. Машинанинг оғирлиги 500 килограмм.\nМаълумот ўрнида айтиб ўтамиз, бундан аввалги рекорд ҳам 2011 йилда айнан шу электромобиль томонидан ўрнатилган. Ўшанда “Еlеctric Bluе” соатига 250 километр тезлик билан ҳаракатланган эди.\nМазкур рукндаги бошқа мақолалар: « «Lookwe» журнали Ўзбекистон — Хитой муносабатлари ҳақида\tТабиий офат талафоти »


ҚР ИИВ: Ватандош аёлларни “жазолаш”га чақирган Москвадаги мигрантлар очиқ кечирим сўрашди ва ўз айбига иқрор бўлишди\nХорижликлар билан учрашадиган Москвадаги қирғиз қизларни “жазолаш”га фаол чақириб келган шахслар аниқланди.\nБу ҳақда ҚР ИИВ матбуот хизмати хабар берди. Қайд этилишича, улар 1992 ва 1996 йилда туғилган Қирғизистоннинг Чуй вилояти фуқароларидир.\n«Улар эҳтиётсизлик ортидан ижтимоий тармоқлардаги сўзлари учун Қирғизистон халқи олдида ошкора кечирим сўрашди ва ўз айбига иқрор бўлишди. Шундан кейин уларни Москвадаги ИИВнинг эктремизмга қарши кураш бўйича Марказига уларнинг чақириқларига РФ қонунчилигига мувофиқ юридик баҳо бериш мақсадида чақиртирилди», - хабар беради ҚР ИИВ.\n22 июл куни Қирғизистоннинг Россиядаги элчихонаси биносида диаспора вакиллари ва фаоллар билан Россия ИИВ ва ҚР ИИВ ваколатхонаси вакиллари иштирокида учрашув ташкиллаштирилди, унда ёшларни миллатлараро низоларни келтириб чиқариши мумкин бўлган ижтимоий тармоқлар ва турли мессенжерларда эҳтиётсиз сўзлар айтишни тўхтатишга оид чақириқлар янгради.\n18 июлда Екатеринбургда Тожикистон ва Қирғизистон муҳожирлари ўртасида можаро юз берди. Интернетда тарқалган видеоёзувлардан тахминан 80 нафар йигитлар бир-бирини таёқ, арматура ва тошлар билан калтаклаётганини кўриш мумкин. Ўша куни WhatsApp мессенжери орқали гўёки тожиклар икки қирғизни ўлдиргани, шу муносабат билан “қасос олиш” чақириқлари янграган ахборот тарқатилиши бошланди. Эртасига худди шу жойда 200 га яқин мигрантлар йиғилиб, йўлларни тўсиб олишди, натижада навбатдаги жанжал содир бўлди.\nШундан кейин Москвадаги мигрантлар орасида видео тарқалиб, унда бошқа миллатлар вакиллари билан учрашиб юрган қирғиз қизларни жазолаш чақириқлари янграйди. Ушбу ёзувда 20 га яқин номаълум ёш йигитлар мигрантларга мурожаат қилиб, уларга бу қизларнинг юриш туришини фото ва видеога ёзиб олишни, икки марта огоҳлантиришни, учинчи марта уларни калтаклашга чақирдилар.


Бош саҳифа / Маданият / Антиквар иш токчада чанг босиб турибди\nАнтиквар иш токчада чанг босиб турибди\nШкафдан эски нарсаларингизни олиб ташлашга шошилманг. Статуэткалар, картиналар, мебель, сопол буюмлар ва хатто кийимлар, - буларнинг ҳаммаси интерьернинг шунчаки гламур, аралаш безаклари эмас, балки реал баҳога эга бўлган ҳақиқий хазина бўлиши мумкин.\nҚадимий буюмлар бизнесда бўлгани каби санъатда ҳам бутун бошли тармоқ.\nСотбиснинг кўп миллиардли бюджети, қадимий мебелларнинг бебаҳо ҳусусий коллекциялари, ҳайрия ким ошди савдолари ва кўргазмалар, - буларнинг ҳаммаси қадимий буюмларни қадрловчилар учун оддий ҳодисадир. Ўзбекистонда бу йўналиш йўқ бўлиб кетиш ҳавфи остида турибди. Коллекционерлар деярли йўқ, борлари ҳам тўлақонли коллекциялардан кўра тарқоқ ҳолда тўплаш ишларини олиб боради. Бироқ, Ўзбекистонда бу соҳани сақлаб қолишга ҳаракат қилаётганлар, антиквар хазиналарнинг чет элларга олиб чиқиб кетилишининг олдини олишга уринаётганлар бор. Ўзларининг севимли ишлари бутунлай йўқ бўлиб кетмаслиги учун курашаётганларнинг кучлари тобора озайиб бормоқда. .\nНима учун оҳирги антиквар салонлар ёпилиш ҳавфи ёқасида турибди ва уларни келажак учун сақлаш ва қўллаб-қувватлаш керакми? Бизда антиквар ишлар бозорининг қадрсизлигига сабаб нима? Санъатнинг бутун йўналишини қандай қутқариб қолиш мумкин? Uzbekistan Today муҳбирига бу ҳақда антикварлар авлодидан Любовь Шапулина жавоб берди.\nУ ота-онаси ишини давом этирмоқда. Унинг салони – Осиё-Афросиёб 1993 йили очилган бўлиб, бугун пойтахтда катта ҳажмли қадимий предметлар –мебель, мусиқий чолғулар ва маиший асбоб-анжомларга иҳтисослашган ягона салондир.\n– Қадимий ва нодир буюмлар ишининг тушиб кетишига асосий сабаблардан бири - бу жаҳон иқтисодий инқирози бўлди. Чет эллик мижозлар ҳозир антиквар буюмлар ҳақида ўйлайдиган аҳволда эмас, мамлакатимиз коллекционерлари орасида антиквариатга эътибор йўқ, қадимий буюмлар жуда кам ва уни камдан-кам сотиб оладилар. Бошқа сабаб – ассортимент камлиги. Бугун 90 йиллар эмас, у вақтларда жуда қимматбаҳо ва қадрли буюмлар мўл-кўл эди. Ҳозир эса асосан келажакка мўлжалланган товарлар бор, уларнинг нарҳи яна бир неча йиллардан кейин кўтарилади. Антиквар ишларнинг бўшашиб кетганининг яна бир муҳим омили солиқларнинг юқорилиги. .Яқин вақларгача биз айланма маблағларнинг 4 фоизини тўлар эдик, ҳозир эса 33 фоиз. Фарқини кўряпсизми? Янги қоидани жорий этганларида бизни ҳисобга олмаганларига сабаб, чамаси ҳусусий антикварчилар жуда оз қолгани бўлса керак.. Супермаркетга белгиланган солиқни тўлаш муаммо туғдирмайди, у ерда кундалик айланма жуда юқори, бизда эса бундай вазият жуда кам бўлади, ойлаб харидорни кўрмайсиз. Бизга кўпинча уйларидаги у ёки бу буюм қанча туришига қизиққанлар киришади. Мен хатто солиқ қўмитаси ва бошқа ваколатли давлат ташкилотларига антикварчиларга нисбатан ўрнатилган ставкаларни қайта кўриб чиқиш илтимоси билан мурожаат қилмоқчиман. Улар бизни тушунадилар ва ёрдам берадилар, деб ишонаман.\nСизнинг салонингиз мебель ва бошқа катта ҳажмли предметлар билан шуғулланувчи шаҳардаги ягона салон. Нега ўз салонларини ёпган ҳамкасбларингиз йўлидан бормаяпсиз? Нега ўз ишингизни сақлаб қолиш учун курашяпсиз?\n– Биринчидан, бу иш билан ота-онам шуғуланган, мен уларнинг ишини давом эттиришни истайман. Бу оилавий иш бўлгани учунгина эмас, балки бизнинг авлод ўз давомчиларига ўзидан хотира қолдириши керак. Аҳир антиквар иш ўз номи билан таъбир жоиз бўлса, киборлар қизиқиши, саҳоват рамзи, мақоми. Биз, буюмларга иккинчи ҳаёт берамиз, яхши қўлларга топширамиз ва улар яна кўп йиллар бус-бутун ва яхши сақланган ҳолда умр кечиради. Мен бу иш билан имкон қадар кўп вақт шуғулланаман. Бугунги кунда иқтисодий қийинчиликларни енгиб ўтишда менга турмуш ўртоғим ёрдам беряпти.\nШу билан бирга антиквар иш шундайки, вақт ўтиб, яна жонланади. Инқироз ўтиб кетгандан кейин харид қилиш қобилияти яна ўсади. Қадимий буюмларни хуш кўрувчи ва қадрловчилар ҳамиша бўлганлар. Антиквар буюмларни қўлга киритиш – бу фақатгина маданий меросни сақлашга қўшилган ҳисса эмас, балки пулни фойдали ишга киритиш ҳамдир.Бу буюмлар бир неча йилдан сўнг янада қимматроқ бўлиши мумкин, фақат сотиш учун вақтни тўғри белгилаш керак. Айтмоқчи, бугун антиквар буюмлар билан шуғулланувчилар талаб йўқлиги учун жуда арзон сотяптилар.\nИккинчи томондан, ҳозир буюмларни сақлаб қўйиш ва реставраторларга ёрдам бериш муҳимроқ. 50 йил олдин ишланган ҳар қандай мебель реставрацияга муҳтож бўлади. Буюм ўзининг янги соҳибини топгунга қадар уни қисмларга бўладилар ва кейин яна йиғадилар, йўқолган деталларини қайта тиклайдилар. Аввалги жойида унга сингиб қолган ҳидлардан қутилиш,ёғочни зараркунандалардан ҳимоялаш ва унинг умрини узайтириш учун барча қопламалар олиб ташланади, махсус аралашма билан ишлов берилади, кейин эса яна махсус қоплама билан сирланади. Антиквар буюмлар орасида мусиқий чолғу асбоблари алоҳида қадрланади.,улар учун ҳамма жасоратга тайёр турилади. Шундай ҳодисалар бўлганки, Х аср бошларида ишланган ва оғирлиги 400 кг.бўлган роялни тўртинчи қаватга олиб чиқишган, реставрация қилишган, йўқолган деталларини тиклашган...Буларнинг барчаси у интерьернинг муносиб предмети бўлиши учун....Аҳир Бахнинг уч соатли асарларини уна чалиб бўлмайди-ку.\nРеставраторлар иш йўқлигида нима билан шуғулланади?\n– Биринчидан иш бор,тўғри, катта ҳажмда эмас. Бошқа буюртмаларни ҳам бажаришади. Айримлар ижод билан шуғулланади.. Масалан, менда ҳозир сотувда найчали громофон бор. У гўё кўп йиллар аввал ишлангандай таассурот қолдиради, бироқ уни менинг усталарим бундан икки ой бурун ясашган. Айтгандай у ишлайди. Бугун у интерьернинг қимматли безагига айланган ва ўтмиш руҳини яратишга ёрдамлашади. .\nҲозирги вақтда қандай буюмларни сотиб олиш фойдали?\n– Шундай вақтлар бўлганки, европалик ҳамкасбларимиз собиқ иттифоқ ҳудудидан деярли барча қимматли нарсаларни олиб кетишган. Бугун, молиявий инқироз сабабли бу буюмлар у ерда жуда арзонлашиб кетган. Ҳозир улардан буюмларни сотиб олиш фойдали. Кўпчилик шундай қиляпти ва маданий меросимизни қайтариб олишга ёрдам беряпти. Бу фойдали иш, вақт ўтиб, улар анча қимматлашади. Бироқ буни амалга ошириш осон эмас. Шу сабабли ўзимизда бор нарсаларни сотиб олиб, уларни сақлаб қолишга ёрдам беришлари мумкин. Бу буюмлар ҳам кейинчалик қимматлашади.


“Озодлик” радиоси эшиттириши “алоҳида таҳсинга сазовор”\n10 апрел 2021, Тошкент вақти: 16:17\nЛондондаги “Clothworkers’ Hall” тантаналар залида Медиа матбуот халқаро уюшмаси - AIBнинг 2007 йил учун мукофотлари топширилди. Унда “Озодлик” радиоси лойиҳаси ҳам қатнашди.\nЙилнинг энг наъмунавий медиа лойиҳалари тақдирланган мазкур маросимда “Озодлик”нинг “Андижон воқеаларидан кейин: Ўзбекистон ва қўшнилари” лойиҳаси танлаб олинган мавзудаги йилнинг энг яхши радио дастури номинациясида иштирок этди.\nМазкур номинацияда “Би-Би-Си” жаҳон хизматининг “Гана: Африка манзаралари” дастури биринчи мукофотни қўлга киритди.\n“Озодлик” радиосининг Марказий Осиё хизматлари ҳамкорлигида яратилган “Андижон воқеаларидан кейин: Ўзбекистон ва қўшнилари” дастури AIB ҳакамлар ҳайъати томонидан юқори баҳоланиб, алоҳида таҳсинга сазовор, деб топилди.\n“Андижон воқеаларидан кейин: Ўзбекистон ва қўшнилари” махсус эшиттириши 2005 йил 13 май куни Андижоннинг Бобур майдонида рўй берган воқеалар нафақат Ўзбекистон, балки бутун минтақадаги вазиятга жиддий таъсир этгани ҳақида ҳикоя қилади. Андижон хунрезлиги боис халқаро ҳамжамият томонидан яккалаб қўйилган Ўзбекистон сўнгги 10 йил давомида назар-писанд қилмай келган қўшниларига юзланишга мажбур бўлди. “Озодлик”нинг ушбу мавзуга бағишланган махсус дастурида Ўзбекистон махсус хизматларининг қўшни давлатлардаги ҳамкасблари билан ҳамкорлигининг аянчли натижалари, Андижон воқеаларидан кейин Ўзбекистонни тарк этишга мажбур бўлган сиёсий қочқинларнинг кейинги тақдири ва расмий Тошкентнинг янгича ташқи сиёсати, хусусан, минтақа давлатларига нисбатан янгича муносабатлари ҳақида гап боради.\nAIBнинг 2007 йилги наъмунавий лойиҳалар мукофотининг танлаб олинган мавзудаги йилнинг энг яхши радио дастури номинациясида “Озодлик”ка Австралия миллий радиоси, “Би-Би-Си”, БМТ ва “Сауа” радиолари рақиблик қилди.


ЎзА - Москва музокаралари Ливияга тинчлик олиб келадими?\n13.01.2020 Чоп этиш версияси\nМосква музокаралари Ливияга тинчлик олиб келадими?\nЛивия миллий армияси раҳбари (ЛМА) маршал Халиф Хафтар Москвага келди. У Ливия миллий келишув (ЛМК) ҳукумати бош вазири Фаёз Сарраж билан музокара олиб бориши мумкин дейилмоқда, “РИА Новости” ахборот агентлиги тарқатган хабарда.\nХабарда айтилишича, Файёз Саррож ҳам бугун Москвага етиб келиши кутилмоқда.\nБундан аввалроқ Россия президенти Владимир Путин ва Туркия Президенти Ражаб Тоййип Эрдўғон Ливия бўйича ягона позицияга келганди. Ўшанда президентлар томонларни 12 январь куни тунда ўт очишни тўхтатишга ва музокаралар столига ўтиришга чақирди. ЛМА қўмондони Халиф Хафтар мазкур ташаббусни қўллаб-қувватлади, лекин Триполига ҳужумни давом эттиришини маълум қилди. Ўз навбатида, халқаро майдонда тан олинган Ливия миллий келишув ҳукуматининг раҳбари Файёз Сарраж ҳам ўтган шанба куни Италияга ташрифи чоғида ярашув ҳақидаги ташаббусни қўллаб-қувватлашини маълум қилиб, лекин ЛМА қисмларини пойтахт яқинидан олиб кетиш шартини илгари сурган эди.\nЯкшанба куни кечаси ЛМА ва ЛМК маҳаллий вақт билан ярим тунда (01:00) ўт очишни тўхтатишини эълон қилди. Бироқ икки томон ҳам агар ушбу келишув бузилган тақдирда жанговар ҳаракатларни қайта бошлашини маълум қилган.\n2011 йил Ливия йўлбошчиси Муаммар Каддафий ўлдирилгандан сўнг Ливия амалда ягона давлат сифатида фаолият юритмаяпти. Ҳозирда мамлакатда қўшҳокимятчилик ҳукм сурмоқда. Мамлакат шарқида халқ сайлаган парламент фаолият олиб бормоқда, Триполининг ғарбида эса БМТ ва Европа Иттифоқи кўмагида шакллантирилган Фаёз Сарраж раҳбарлигидаги миллий келишув ҳукумати иш олиб бормоқда.\nМамлакатнинг Шарқий қисмидаги ҳукумат Триполидан мустақил равишда фаолият юритади ва Халиф Хафтар қўмондонлик қилаётган Ливия миллий армияси билан ҳамкорлик қилади.


Қутлаймиз | TURONZAMIN\nPosted on 08/20/2014 by TURONZAMIN\nБугун Носир Зокир туғилган кун!\nНосир Зокирнинг чеҳраси ва овози ўзбек хонадонларига кириб келганига 40 йиллардан ошиб кетди чамаси.\nДастлаб, Носир акани Ўзбекистон телевединесида машҳур ҳофиз Камолиддин Раҳимов билан жўровозликда дутор чалиб чиққанда кўргандим. Кўринишидан дилкаш, юзидан ҳамиша табассум аримайдиган бу инсон билан яқиндан кўришиб, суҳбатидан баҳраманд бўлишни истаганлар кўп эди.\nМенга эса Носир Зокир билан санъаткорлик даври эмас, балки сиёсатчи, журналист сифатида фаолияти давомида кўришиш ва танишишга тўғри келди.\nНосир Зокир билан танишувларимиз тафсилотини аввал ҳам хотираларимда ёзганман. Бу гал Носир аканинг ниҳоятда бой-бадавлат инсонлиги хусусида икки оғиз сўз айтмоқчиман.\nЭнг, асосийси Носир Зокир кўпчилик зиёлиларга хос бўлган ўта ишонувчан, содда, самимий инсон. Албатта унинг соддалиги теран ўй, мушоҳадалар билан уйғунлашиб кетган. Шу боисми суҳбатдошини тезда ўзига ром этиш қобилияти бор. У санъаткор. Ҳаётда ҳам қайси касб бошидан тутмасин санъаткорона маҳорат билан ўз ишини адо этади.\nСуратда Носир Зокир рафиқаси Холисхон ая билан\nДарвоқе, Носир Зокир бой-бадавлат инсон, дедим. У кишининг энг катта бойлиги, Яратган Эгам умр йўлларида ғоят гўзал ва садоқатли аёлни йўлдош этиб қўйган. Исми жисмига монанд Холисхон ая!\nНосир ака элу юртга қанчалар заҳматли меҳнат қилган бўлса Холисхон аяники ундан кам эмас. Барча азобу уқубатларни тенг тортиб келаётган бу аёлни жаннати аёл, дейилса бўлар.\nНосир аканинг хонадонларида кўп марта бўлганман. Келган меҳмонга бор-йўғини қизғанмай тўкиб соладиган, имкони борича ҳоҳ моддий, ҳоҳ маънавий ёрдам беришга тайёр Носир Зокир каби инсонлар ғоят кам топилади. Хусусан бугунги кунларимизда.\nТилагим шуки, Носир ака халқ хизматида бели бақувват, соғу саломат кўп йиллар толдим, демай меҳнат қилаверсинлару, фарзандлари камолини кўриб, невара тўйлар, чевара тўйлар қилиб, эл юрт ҳурматига сазовор бўлиб юраверсинлар.\n« Муҳокама Абулфайз Баротов »


Тошкент: 'Ёлғиз қариялар қўрқувда' - BBC O'zbek\nТошкент: 'Ёлғиз қариялар қўрқувда'\nҚотилликда гумон қилинаётган шахсларнинг фотороботлари ҳам эълон қилинган "Тошкентдаги ёлғиз қариялар қўрқувда яшашмоқда" - дейди Ўзбекистондан инсон ҳуқуқлари фаоли Елена Урлаева. "Улар қош қорайиши билан эшикларни ёпиб олиб, ҳеч кимга очмасликка интилмоқдалар. Баъзилар кўчага чиқишга ҳам қўрқади".Елена Урлаева сўнгги пайтлари ўлдирилиб, туналаётган кексалар яшовчи маҳаллаларга бориб, вазиятни ўрганаётганини айтади."Мана ҳозир ҳам Тошкент вилоятига чиқмоқчимиз, шаҳардан ташқарида ҳам шундай воқеалар бўлаётгани айтилмоқда". Тошкентда сўнгги пайтлари ёлғиз қариялар ўлдирилаётгани ҳақидаги хабарлар, айниқса, бола-чақаларидан айри ё узоқда яшайдиган кексалар орасида ваҳималарни орттирган кўринади. Устига устак, ҳали-ҳамон қотиллар топилмаган. Турли интернет саҳифаларида гумон қилинаётган аёл ва эркакларнинг фотороботлари ҳам эълон қилинган. Лекин бу ҳали ёрдам берганича йўқ. Турфа манбалар қотилликлар сонини ҳам ҳар хил кўрсатмоқда. Айрим хабарлар юздан зиёд қарияга ҳужум бўлганини айтса, бошқалар қотилликлар сони ўнтача эканлигини билдиради. "Юздан зиёд кексалар ўлдирилгани ҳақидаги хабарлар бўрттирма гап" - деб рад этади журналист Сергей Ежков. Аммо Елена Урлаева қотилликлар сони кўплигини урғулайди. Ҳуқуқбонга кўра, мамлакат матбуот воситалари бу хабарларни кенг ёритмаётган кўринади. Кузатувчиларга кўра, Ўзбекистонда шундай ҳолларда аҳоли орасида ваҳима тарқатишни исташмайди ва матбуот бундайин воқеаларни кенг ҳамда мунтазам ёритмайди. Лекин матбуот гапирмайдиган мавзуларни миш-мишлардан эшитувчи ўзбекистонликлар ҳозир қайси рақам ё гапга ишонишни билмасликлари мумкин.Кўпчилик нега милиция шунча қотилликдан кейин ҳам айбдорларни топа олмаётганидан ё ҳайрон, ё ғазабда, дейишади фаоллар. Сўнгги хабарларга кўра, мамлакат Ички ишлар вазирлиги қотилларни топишни тезлаштириш учун моддий рағбатлантириш ва мукофот ажратишни ҳам кўзда тутмоқда. "Тошкентда қарияларни ўлдираётган қотилларни топган одамларга квартира бериш ҳақида ИИВдаги шахсий суҳбатларда айтилган" - дейди uzmetronom.com вебсаҳифаси юритувчиси Сергей Ежков - "Аммо бу оммага эълон қилинмаган".Айни дамда эса кексаларни ўлдираётган қотиллар очиқда, пойтахтдаги ёлғиз кексалар эса қўрқув исканжасида қолишмоқда. Бу ҳикояни баҳам кўринг Баҳам кўриш ҳақида


Шавкат Мирзиёнинг кадрлар сиёсати эскича: Ҳоким вазирга, миршаббоши эса ҳарбий вазирга айлантирилди. “Ҳаракат”: Мавжуд режим ислоҳот қилинмаса, аҳвол яхши томонга ўзгаролмайди! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:21 - Шавкат Мирзиёнинг кадрлар сиёсати эскича: Ҳоким вазирга, миршаббоши эса ҳарбий вазирга айлантирилди. “Ҳаракат”: Мавжуд режим ислоҳот қилинмаса, аҳвол яхши томонга ўзгаролмайди!\nПрезидентнинг бугунги фармони билан шу йил бошидан бери мамлакат Ички Ишлар Вазири лавозимида ишлаб келаётган генерал-майор Абдусалом Азиз Ўзбекистон Мудофаа Вазири этиб тайинланди. Аввалги Мудофаа Вазири, генерал-полковник Қобул Берди эса Ўзбекистон Қуролли Кучлари Академияси раҳбари лавозимига ўтказилди.\n2012 йилдан бери Хоразм вилояти ҳокими лавозимида ишлаб келаётган Пўлат Бобожон эса Ички Ишлар Вазирлигига раҳбар этиб тайинланди. Марҳум Ислом Карим томонидан улоқтирилган Ўзбекистон Республикаси Олий Мажлис Сенатининг собиқ раиси Илгизар Собирга ўзи туғилиб ўсган Хоразм вилоятини вақтинча бошқариб туриш топширилди.\n“Ҳаракат” йиллардан бери айтиб келаётганидек, Ўзбекистонни ҳозирги аянчли аҳволдан олиб чиқиш учун инқилобий, фундаментал сиёсий-иқтисодий-ижтимоий ва диний ислоҳотлар ўтказиш лозим. Бошқа йўл йўқ. Акс ҳолда, ўзбек профессорларининг маоши қозоқ дворниклариникидан камлигича, бизда ўртча ойлик кулгили даражада оз, яъни 90 долларлигича қолаверади. Ҳеч қандай истиқболимиз бўлмайди, бўлолмайди.\nШавкат Мирзиё, "отаси" Ислом Карим каби, шу каби оддий нарсаларни тушунмайдими, демак, мухолифат буни тушунтириши керак. Шу маънода “Бирлик” Партияси ва унинг жарчиси бўлган “Ҳаракат” Агентлиги ўз вазифаларини мукаммал бажармоқдалар. Навбат Сизга - Шавкат Мирзиё жаноблари!!


“GM Uzbekistan” АЖ янги автомобиль харид қилиш истагида бўлган харидорлардан огоҳ бўлишни ҳамда фақатгина компаниянинг расмий дилерларига мурожаат қилишни сўраб қолади.\nБу каби қонунга ҳилоф ҳолатларнинг гувоҳи бўлсангиз дарҳол компаниянинг 78 141 77 77 “Ишонч телефонларига” мурожаат қилишингиз сўралади.\n“UzAuto Motors Powertrain” АЖ ходими шарафли медал билан тақдирланди\n"Узавтосаноат" компанияси "UzAuto Motors Powertrain" АЖ қуюв цехининг устаси –Товстоног Андрей Григорьевични муносиб мукофот – «Шухрат» медали билан табриклайди!\nCOVID-19: UzAuto Раҳбариятнинг мурожаати\nҲурматли автомобилсозлик саноати ишчи ходимлари!\nБир йилдан кўпроқ вақт илгари ҳеч биримиз ҳаётимизда қандай ўзгаришлар бўлишини хаёлимизга ҳам келтиролмасдик. COVID-19 эпидемияси бутун дунёни шиддат билан эгаллаб олди, энди бу дунё ҳеч қачон олдинги ҳолига қайтмаслиги аниқ.\nУшбу қийин даврда биз мутацияга учрашда давом этаётган, шу билан бирга инсониятга тажавускор штаммлари билан зарба бераётган, тўҳташни билмайдиган, коронавирус (COVID 19) пандемиясидан қанчадан-қанча одамлар машаққат чекаётганини гувоҳи бўляпмиз.\nБугун биз яна касалликнинг ҳаддан ташқари оғир шаклига чалинганларнинг рекорд даражасини нафақат катталарда, балки ёш болаларда ҳам кузатмоқдамиз.\nMehmonlar - 19, Bir kunda - 261


9 ой аввал | madina | 2425\nБоин (очиқ-ойдин) талоқ фақат талоққа ишлатилиб, ундан бошқага ишлатилмайдиган, «Сен талоқ бўлувчисан», «Талоқ қилингансан», «Сени талоқ қилдим» каби лафзлар билан бўлганидир. Бу каби лафзларни талоқдан бошқа маънога мутлақо буриб бўлмайди. Бундай лафзлар ишлатилганда ниятга ҳожат ҳам қолмайди. Бу билан бир ражъий талоқ тушади. Бирор нарсани ният қилганми-қилмаганми, бирдан кўпними ёки боин талоқни ният қилганми, бари бир талоқ тушади.\nБундай талоқнинг ражъий бўлиши Аллоҳ таолонинг “Бақара” сурасидаги «Талоқ икки мартадир, сўнгра яхшиликча ушлаб қолиш ёки яхшиликча қўйиб юбориш» оятидан олинган. Талоқдан кейин ушлаб қолиш мумкин бўлса, у талоқ ражъий бўлади, яъни янгидан никоҳ қилмасдан қайта ярашиб олса, бўлаверади.\nОчиқ-ойдин талоқда икки ёки уч талоқнинг нияти ўтмаслигига биз юқорида баён этган Ибн Умарнинг хотинини талоқ қилгани ҳақидаги ҳадис далил бўлади. Зеро, ўша ҳадисда айтилишича, Расулуллоҳ соллаллоҳу алайҳи васаллам Ибн Умарни ражъат қилишга тўғридан-тўғри амр этдилар. У кишининг ниятини сўраб ҳам ўтирмадилар.\nТалоқни аёлнинг бутунига ёки «бошинг», «бўйнинг», «руҳинг», «юзинг», «фаржинг» каби бутунликни ифода қиладиган нарсаларга ёхуд «ярминг»га ўхшаш катта бўлакка изофа қилса, тўғри бўлади. Яъни, «сен талоқсан» деса, талоқни аёлнинг бутунига изофа қилган бўлади. «Бошинг талоқ», «бўйнинг талоқ», «руҳинг талоқ», «юзинг талоқ», «фаржинг талоқ» каби ибораларда бутунликни ифода қиладиган нарсаларга изофа қилган бўлади. Бу икки ҳолатда ҳам талоқ тушади.\n«Ярим», «учдан бир», «чорак», «юздан биринг» каби ибораларни ишлатганда ҳам талоқ тушади. Чунки аёл киши талоққа нисбатан жузларга бўлинмайди. Қўлга, оёққа, орқага ва қоринга изофа қилиб бўлмайди. Ушбу ибораларни ишлатиб, «қўлинг», «оёғинг», «орқанг» ёки «қорнинг талоқ» деса, талоқ тушмайди.\nТалоқнинг баъзиси ҳам талоқдир. Яъни, «яримта», «учдан бир», «чорак талоқ қўйдим», деганда бир талоқ тушади. Чунки бўлинмайдиган нарсанинг баъзисини зикр қилиш ҳаммасини зикр қилиш билан баробардир. «Иккига икки»да икки талоқ тушади. Бунда «билан»ни ният қилган бўлса, у ҳам ўтади. Яъни, «сени иккига икки талоқ қўйдим» деса, кўпайтиришни ният қилган бўлса ҳам, бўлишни ният қилган бўлса ҳам, икки талоқ тушади. Бунда «икки билан икки талоқ қўйдим» деган ниятни қилган бўлса ҳам ўтади ва хотин уч талоқ бўлади.\nМасалан, «сен бирдан иккигача талоқсан» деса, бир талоқ тушади. «Сен бирдан учгача талоқсан» деганда икки талоқ тушади. «Сен Маккада талоқсан»да дарҳол тушади. «Маккага кирганингда талоқсан»да боғланиб қолади. Биринчи ҳолатда дарҳол талоқ тушиши талоқни маконга боғлаб бўлмаслигидандир. Шунинг учун Маккани зикр қилишига қарамай, ўзи қаерда бўлишидан қатъи назар, дарҳол талоқ тушади. Иккинчи ҳолатда талоқни маконга эмас, амалга боғлаб қўйилди. Шунинг учун амал бажарилса, яъни қачон Маккага кирса, ўшанда талоқ тушади. Мисол учун, бир киши ўз хотинига «Зайд келган куни сенинг ишинг ўз қўлингда» деса, бутун наҳорни ифода қилади. Чунки «кун» лафзига қўшилиб келган ибора чўзиладиган ишни ифода қилади.\nДухул қилинмаган хотинга «сен уч талоқсан» деса, айтгани тушади. Уламолар жумҳури, жумладан, тўрт мазҳаб фуқаҳолари ҳам: «Бир лафз билан айтилган «уч талоқ» уч талоқ ҳисобланади. Бундай ҳолда эр-хотин ажрашади, қайта ярашиш имконига эга бўлмайдилар», дейишган. Баъзи саҳоба ва тобеъинлар, шунингдек, Ҳанбалий мазҳабининг баъзи уламолари: «Бир лафз билан қилинган «уч талоқ»да бир талоқ тушади», деганлар.\nДалил ва ҳужжатларни солиштириб, тадқиқ қилган уламоларнинг кўпчилиги жумҳур ва тўрт мазҳабнинг қавли кучли эканига ишонч ҳосил қилганлар. Жумҳур, жумладан, ҳанафий мазҳаби бир лафз билан айтилган уч талоқ учта тушишига кўплаб далилларни келтирган. Буларни мисол тариқасида қисқача баён қиламиз.\n1. Қуръони Каримда талоқ ҳақида келган оятларда бир лафз билан айтилган уч талоқнинг учта тушишига ишора бор.\n2. Уваймир Ажалоний хотини билан мулоъана қилганидан кейин уч талоқ қўйган ва Расулуллоҳ соллаллоҳу алайҳи васаллам унинг бу ишини инкор қилмаганлар.\n3. Мусулмон уммати бир лафз билан айтилган уч талоқ учта тушишига қадимдан ижмоъ қилиб келган.\n4. Катта саҳобалардан кўпчилиги ўзларига шу масалада савол тушганда уч талоқ тушиши ҳақида фатво беришган.\n5. Қиёс қилинадиган бўлса, талоқ ҳам мулк ҳисобланада ва унинг эгаси хоҳлаганича тасарруф қилади.\nШундай бўлса ҳам, кейинги пайтларда бу масалада заиф қавлга амал қилишга ўтган томонлар бор. Бу ишни маъқуллаганлар: «Зарурат юзасидан, расмий равишда заиф қавл қабул қилинса, ўшанга амал қилинса, бўлаверади», дейишади.\nАтф (боғловчи) билан айтганда биринчиси билан аёлга бир боин талоқ тушган бўлади. Яъни, эр ўзи духул қилмаган хотинига: «сен талоқсан ва талоқсан ва талоқсан» деса ёки «талоқ, талоқ, талоқ» деса, биринчи талоқни айтиши билан боин талоқ тушиб қолади-да, кейинги талоқлар беҳуда гапга айланади. Агар таълиқ (талоқни бирор нарсага боғлиқ) қилиб, шартни олдин айтган бўлса ҳам, худди шундай бўлади. Яъни, эр ўзи духул қилмаган хотинига: «агар фалончининг уйига кирсанг, сен талоқсан ва талоқсан ва талоқсан» деса ёки «талоқ, талоқ, талоқ» деса, биринчи талоқни айтиши билан боин талоқ тушиб қолади-да, кейинги талоқлар беҳуда гапга айланади.\nАгар шартни кейин айтган бўлса, ҳаммаси тушади. Яъни, эр ўзи духул қилмаган хотинига: «сен талоқсан ва талоқсан ва талоқсан, агар фалончининг уйига кирсанг», деса ёки «талоқ, талоқ, талоқ» деса, уч талоқ тушади. «Сен биттадан олдин битта ёки ундан кейин битта талоқсан» деса, яқинлик қилинмаган аёлга битта, яқинлик қилинган аёлга иккита талоқ тушади. Чунки жинсий яқинлик қилинмай туриб, талоқ қилинган аёлга тушган талоқ боин бўлади. Боин талоқдан кейин талоқ тушиш имкони йўқолади. Шунинг учун аввалгиси тушгани билан кейингиси тушмайди.\nАммо жинсий яқинлик қилинган аёлга тушган талоқ ражъий бўлади ва ражъий талоқ қилинган аёлни яна талоқ қилиш имкони бўлади. Шунинг учун шарҳ қилинаётган жумладаги каби ибораларда унга икки талоқ тушади. «Ундан олдин битта», «кейин», «у билан бирга» ва «бирга»лардан икки талоқ тушади.\nБу ҳолатларда аёл духул қилинганми, қилинмаганми, фарқи йўқ бўлади. Агар киши ўзининг духул қилинган ёки қилинмаган хотинига: «сен бир талоқсан, ундан олдин битта», «сен бир талоқсан, кейин битта», «сен бир талоқсан, у билан бирга битта», «сен талоқсан, бир талоқ билан бирга» деган гапларни айтса, хотинига икки талоқ тушган бўлади. Араб тилида ушбу таркиблар билан айтилган сўзлар икки талоқ тушиши маъносидан бошқа маънони англатмайди.\nАгар бармоқлари билан ишора қилса, ёзилганлари эътиборга олинади. Бармоқларининг орти билан ишора қилса, юмилганлари эътиборга олинади. Агар талоқ қилган эр унинг ададига қўлининг панжалари билан ишора қилса, кафтининг ич тарафини хотинга қаратган бўлса, ёзилган бармоқлар адади эътиборга олинади. Мабодо қозига: «Мен ишора қилганимда юмилган бармоқлар ададини ният қилган эдим», деса, сўзи қабул қилинмайди. Талоқ қилган эр унинг ададига қўлининг панжалари билан ишора қилганда кафтининг ташқи тарафини хотинга қаратган бўлса, юмилган бармоқлар адади эътиборга олинади. Мабодо қозининг олдида: «Мен ишора қилганимда ёзилган бармоқлар ададини ният қилган эдим», деса, сўзи қабул қилинмайди.\nАгар талоқни шиддат, узунлик ёки кенглик билан васф қилса ёхуд уни шуларга далолат қилувчи нарсаларга ўхшатса, учни ният қилган бўлса – ўша, бўлмаса, бир боин талоқ тушади. Агар эр хотинига: «Сени шиддатли, қаттиқ, энг катта, энг узун, энг кенг талоқ қўйдим» деса, ёки «Тоғдек, минг талоқ, қум талоқ қўйдим» каби лафзларни айтса, унинг нияти сўралади. Агар: «Уч талоқни ният қилган эдим», деса, уч талоқ тушади. Икки талоқ ёки бир талоқни ният қилган бўлса, бир талоқ тушади. Бу ҳолатда икки талоқ тушиши мумкин эмас. Валлоҳу аълам!\nДил пок бўлса аёл ҳижобсиз юрса бўладими?


Андижон вилояти фаоллари иштирокидаги йиғилишда Янги Андижон шаҳри инфратузилмаси масалалари ҳам муҳокама қилинди. Президент Шавкат Мирзиёев янги шаҳарда «Дамас» автомобиллари қатнови бўлмаслиги кераклигини, икки шаҳар ўртасида метро қуриш масаласини ўйлаб кўриш мумкинлигини айтиб ўтди.\n«Кеча Андижон туманидаги 4 минг гектар адирлик ерларда барпо этиладиган Янги Андижон шаҳрига тамал тошини қўйдик.\nУшбу янги шаҳарда жами 130 мингдан ортиқ квартирали кўп қаватли уйлар, таълим, соғлиқни сақлаш, савдо ва хизмат кўрсатиш масканлари, саноат зоналари, яшил ҳудудлар ва инфратузилма объектлари қурилади.\nТаъкидлаш керакки, Янги Андижон лойиҳаси – аҳоли учун муносиб турмуш шароитини яратиш билан бирга, улкан қурилиш ва бунёдкорлик ишларини амалга ошириш орқали, вилоятни ривожлантириш бўйича янги драйвер бўлади.\nЖумладан, қурилиш материаллари, электротехника, мебелсозлик, тўқимачилик, полиэстер ва сунъий тола ишлаб чиқариш ва хизмат кўрсатиш каби йўналишларда кўплаб янги лойиҳаларни амалга ошириш учун имконият яратилади.\nЯнги Андижон лойиҳасининг коммуникация тармоқларини қуришни бошлаш учун Тикланиш ва тараққиёт жамғармасидан 100 миллион доллар ажратилади. Шулардан келиб чиқиб, 2022 йил 1 мартдан бошлаб Андижон шаҳри таркибида Янги Андижон тумани ташкил этилади.\n[Транспорт вазири] Маҳкамов Янги Андижон ҳудудига тезкор транспорт қатновини ташкил қилиш мақсадида бир ой муддатда таклиф киритсин. Мана масалан икки шаҳар ўртасида метро қуриш масаласини ўйлаб кўринглар, ҳисоб-китоб қилиб, таклифлар киритинглар.\nСамарали бўлса, амалга оширайлик. Янги Андижонда «Дамас» бўлмайди», дея давлат раҳбарининг сўзларини келтирмоқда Kun.uz мухбири.\nДавлат раҳбари фаоллар йиғилишида Андижон йўллари муаммосига ҳам тўхталиб, вилоятдаги йўлларни таъмирлаш учун 450 млрд сўм ажратилиши, бу 2016 йилга нисбатан 50 баробар кўплигини таъкидлаб ўтди.\n«Андижон шаҳрида йирик лойиҳа – Бобур шоҳ кўчасининг икки қисмини боғлайдиган ва Марказий темир йўл вокзали устидан ўтадиган, 700 метр узунликдаги кўприк қурилади. Натижада масофа 5 километрга, вақт сарфи эса 25 фоизга қисқариб, Андижон аҳлининг неча йиллик орзу-ниятлари амалга ошади.\nУмуман, Андижон вилояти йўлларига 450 млрд сўм ажратяпмиз. 2016 йилда бунинг учун 9 млрд сўм берилган. Фарқ борми?\nЛекин бу пулларни қатъий назорат қилиш керак. Депутатлар, сизлар бунга бош қўшишларингиз зарур. Маблағнинг 20 фоизи депутатлар йўлларни имзо чекиб қабул қилиб олмагунча тўлаб берилмайди», деди давлат раҳбари.\n12:05 / 25.08.2021\nТошкентда йўловчи ташувчи «Дамас»лар пайдо бўлиши мумкинлиги тўғрисидаги маълумот рад этилди\n«Янги Андижон» шаҳрини қуриш учун 4 минг гектар ер майдони ажратилади


"Кўп инсон ўлимини тан олиш ноқонуний кончиликка йўл қўйиб берилганини тан олишдир" - BBC O'zbek\n"Кўп инсон ўлимини тан олиш ноқонуний кончиликка йўл қўйиб берилганини тан олишдир"\nТошкент вилоятидаги олтин конларидан бирида рўй берган фожеа оқибатида камида 11 инсон ҳалок бўлган.\n11 июл куни рўй бергани айтилган ҳодиса ҳақида Ўзбекистон расмийлари ҳозиргача ҳеч қандай ахборот бермаяптилар.\nАйрим хабарларга кўра, ташландиқ конда ноқонуний олтин қазиш билан шуғулланадиган кончилар икки гуруҳи ўртасида жанжал келиб чиққан ва ютқазган гуруҳ ўт қўйиб юборгани оқибатида газ портлаши рўй берган.\nБу пайтда кон ичида камида 70 инсон бўлгани ҳақида айтилмоқда.\nБи-би-си ушбу турли-туман хабарларнинг қай бири тасдиқланганини ангренлик журналист Дмитрий Тихоновдан сўради.\nДмитрий Тихонов: Олтин қазиб чиқарувчилар билан боғлиқ вазият менга жуда яхши таниш. Мен нафақат сўнгги ҳодиса тафсилотини, балки олтин қазиб чиқариш иши Ангренда қандай йўлга қўйилганини яхши ўрганганман. Бу мавзуни мен бир неча йиллардан буён ўрганиб келаман.\nБи-би-си: Ангрен яқинидаги конда кўплаб инсонлар нобуд бўлгани ҳақида хабарлар тарқалганига анча бўлди. Бу борада расмийлар бирор маълумот тақдим қилдиларми?\nДмитрий Тихонов: Бу ҳақда расман ҳеч қандай ахборот йўқ.\nБи-би-си: Сиз ўзингиз ҳам 11 июл куни конда қандай ҳодиса юз берганини аниқлашга ҳаракат қилгансиз. Ва бугунга келиб қайси хабар тўғри, текширилган ва тасдиқланган деб айта оласиз?\nДмитрий Тихонов: Расман тасдиқланмагани туфайли турли хабар манбаларига таянишга тўғри келади. Одатда турли манбалардан олинган ҳар хил ахборот тўпланиб, умумий бир хулосага келинади. Аммо олтин конидаги фожеа бўйича турли манбаларнинг хабарлари бир-биридан кескин фарқ қилмоқда. Айниқса, ҳодисага нима сабаб бўлгани борасида. Бироқ барча манбалар тасдиқлаётган жиҳатлар қуйидагилар: биринчиси, қурбонлар чиндан ҳам бор. Иккинчиси, улар ноқонуний олтин қазиш билан шуғулланиб келган инсонлар бўлганлар. Ҳалокатга нима сабаб бўлгани ҳақида эса бир манба айтиши бўйича, ер остида тўпланган ноқонуний кончилар ўртасида жанжал келиб чиққан. У ерда 70-100 тача одам бир вақтнинг ўзида руда қазиб олиш билан шуғулланадилар. Ичида тиллоси бор руда топилган жой чегараланган, бу жойда ҳамма ўзини улушини олиб қолишни истайди. Одатда улар бир-бири билан келишиб, навбат ташкил қилиб қазиш билан шуғулланадилар. Ана шу навбатнинг устидан икки гуруҳ ўртасида жанжал келиб чиққани, ютқазган гуруҳ бензин ёққани, олов эса газ баллонига туташгани айтилмоқда. У ерга газ баллон ва бензин қандай бориб қолган? Ер остида 4-5 кун ишлаш учун "кончилар" пастга овқатланиш ва дам олиш учун зарур ҳамма нарсани олиб тушишган, газ плиталарида овқат пиширишади. Электр генератори бензин билан ишлайди ва у ҳам ёритиб, ҳам электр перфоратор билан руда қазиб олинади.\nБи-би-си: Қурбонлар сонига аниқлик киритиш имкони бўлдими сизда?\nДмитрий Тихонов: Бу вазиятнинг ўзига хослиги шундаки, кондан олиб чиқилган жасадларнинг ҳаммасини ҳам расман рўйхатга олмаяптилар. Қонун бўйича ҳар қандай ўлим ҳолати суд-тиббиёт экспертизасидан ўтказилиши, ўлим сабаби қайд этилиши талаб қилинади. Ҳозир моргда 11 инсон қайд этилган. Қолган инсонлар жасади нега расман қайд қилинмаган, бизга номаълум. Сўнгги ҳодисада 45 дан ортиқ инсон ҳаёт кўз юмган, деб ҳам айтишаяпти. Айтишларича, қариндошлари кондан олиб чиқиб дафн қилганлар. Шундай тахмин айтилаяптики, шу йўл билан қурбонлар сонини камайтиришмоқчи. Чунки кўп инсон ўлимини тан олиш ташландиқ конда 70-100 одамнинг ноқонуний олтин қазиб олишига йўл қўйиб бериш деганини англатади. Сўнгги ҳодиса Кўчбулоқ қишлоғи яқинидаги конда рўй бергани хабар қилинаяпти. Аммо бу кон энига ва бўйича ер остида 10 километрга чўзилиб кетган. Ташландиқ кон оғзи ёпилиб кўмиб ташланганига қарамасдан, ҳар доим ноқонуний олтин изловчилар конни очиб олтин қидиришган, бу амалиёт ўнлаб йиллардан буён давом этиб келади. Буни маҳаллий милиция ҳам, хавфсизлик хизмати ҳам, конларни қўриқлайдиган ҳарбий қўриқлаш хизмати ҳам жуда яхши билишади. Бу ишлар қонунга зид, хавфли эканига қарамасдан, бунга йўл қўйиб берилган.


Россия ички ишлар вазири ёрдамчиси Ўзбекистон ИИВ матбуот хизматига ишлашни ўргатди\n08 август 2020, Тошкент вақти: 10:45\nРоссия Федерацияси ички ишлар вазирининг ёрдамчиси, полиция полковниги Ирина Волк.\nТошкентда Россия Федерацияси ички ишлар вазирининг ёрдамчиси, полиция полковниги Ирина Волк ўзбекистонлик ҳамкасблари учун тренинг ўтказди, деб хабар қилди ЎзА.\nЎзбек милиционерларига дарс ўтган Волк Тошкентга Россия Федерацияси Ички ишлар вазирлигининг Москва шаҳри бўйича бош бошқармаси бошлиғи, полиция генерал-лейтенанти О.Баранов бошчилигидаги делегация таркибида келган.\n“Телефон рақамим ички ишлар тизимини ёритадиган барча россиялик журналистларда бор ва улар менга сутканинг исталган вақтида қўнғироқ қилади. Барча қўнғироқларга жавоб бериш жуда қийин, аммо бу жуда муҳим”, деган И.Волк.


25 феврал 2021, Тошкент вақти: 01:39\nПикетчилар ЕТТБ раҳбариятини Оролбўйи ҳудудларида тупроқнинг заҳарланиб бораётганига жиддий эътибор қаратиш ва бу муаммони ҳал этиш учун молиявий ёрдам ажратишга даъват этди.\nАксарияти тупроқшунос олим бўлган пикетчилардан бири, қишлоқ хўжалик фанлари номзоди Қурбон Розиқовнинг сўзларига қараганда, мазкур акция ЕТТБ ваколатхонаси олдида ўтказилишидан мақсад халқаро молиявий институтлар ва банклар эътиборини Ўзбекистондаги тупроқ муаммосига қаратиш ҳамда улардан мазкур муаммони ечишда амалий ёрдам кўрсатишни талаб қилишдир.\nҚ.Розиқов мамлакат ҳукумати тупроқ унумдорлиги сақлаб қолишда ўз лаёқатсизлигини кўрсатиб бўлгани, шунинг учун ягона умид ЕТТБдан эканини маълум қилди.\n“Бугунги куда тупроғимиз аҳволи шундай ёмон даражага келиб қолганки, агар ҳозирдан бу муаммони ечишга киришмасак, кеч бўлади”, деди олим.\nҚ.Розиқовнинг айтишича, мазкур муаммо юзасидан фикрларни пикет ўтказмасдан ҳам ЕТТБ раҳбариятига етказиш мумкин эди. Бироқ ваколатхона раҳбари билан юзма-юз учрашиб, фикрларни баён қилиш, илмий асосдаги таклифларни етказишга ваколатхона ходимлари имкон бермай келган.\nАкция бошланган сўнг анча вақт ўтгач, ваколатхона хавфсизлик хизмати раҳбари пикетчилардан бино олдидан кетишни талаб қилди. Унинг айтишича, пикет ўтказилиши ташкилот вакилларида ваҳима уйғотган.\nПикетчилар ваколатхона хавфсизлик хизмати раҳбарининг талабини рад этди. Воқеа жойида ҳозир бўлган ички ишлар ходимлари ҳам унга ваколатхона масъулларидан бирини чақириш мақсадга мувофиқ бўлишини уқтирди. Шундан сўнг пикетчилар олдида ЕТТБ ваколатхонаси ходими Ўлмас Мусомов чиқиб келди. У ваколатхона раҳбари айни пайтда Ўзбекистонда эмаслигини маълум қилди.\nШундан сўнг Қ.Розиқов Ў.Мусомовдан ўз таклифлари битилган аризани факс орқали ЕТТБнинг Лондондаги қароргоҳига етказишни сўради. Чунки, деди Қ.Розиқов, 18-19 апрель кунлари Лондонда банк раҳбариятининг катта йиғини бўлади. Бу йиғинда бизнинг таклифларимизга муносабат билдирилишини истаймиз, деди у.\nЎ.Мусомов пикетчилар талабларини бажаришга ваъда берди.\n16 апрель куни Бош прокуратура олдида ҳам бир гуруҳ фуқаронинг норозилик чиқиши бўлди. Акция қатнашчилари Бош прокурор Рашид Қодиров, ички ишлар вазири Зокир Алматов, Жазони ижро этиш бош бошқармаси бошлиғи Раззоқ Қодировнинг истеъфосини талаб қилди. Шу билан бирга, улар яқинда мамлакатда содир бўлган воқеалар юзасидан ўтказилаётган тергов жараёнларида халқаро кузатувчиларнинг иштирок этиши, беайб ҳибсга олинган озод этилишини ҳам талаб қилди.\nАйни шундай пикет Тошкент шаҳри прокуратураси олдида ҳам ўтказилди.\nПикетлар иштирокчиларига нисбатан куч ишлатилмади.


Сешанба, 22 Сентябр 2015 23:15\tхарф ўлчами\nЛогфайл, шунингдек, интернет сайтлари жойлашган серверларда ҳам мавжуд. Бу логфайлда мазкур серверда жойлашган ҳар бир вебсайтга оид керакли маълумотлар, унга ташриф буюрган кишилар ва вебсайт тизимида кузатилган хатолар вақти билан қайд этиб борилади. Бу маълумотлар вебмейкерлар – вебсайтларини тузувчи кишилар учун фойдали манбаъ бўлиб, ўзлари масъул бўлган вебсайтларда қачон ва қандай ҳаракат амалга оширилганини кузатиб, керакли чораларни қўллашга ёрдам беради. Мазкур сайт қанчалик фаол бўлса, унинг логфайлига шунча кўп маълумот ёзилиб борилаверади. Бу маълумотлар йиғилиб-йиғилиб, агар тозаланиб турилмаса, сервер хотира тизимида ўнлаб, юзлаб гегабайтларни ҳам эгаллаб олиши мумкин.Биргина сайтнинг логфайли шунча кўп ҳажмга эга бўлса, дунё миқёсида танилган йирик-йирик вебсайтларнинг, юз миллионлаб фойдаланувчиларга эга бўлган ижтимоий тармоқлар ёки хабарлашув тизимларининг логфайллари қанча ҳажмга эга экан деб ўйлаб кўрганмисиз?Келинг, биргина Facebook тармоғини олайлик, оммага охирги марта ошкор қилинган маълумотларга қараганда, бу сайтнинг логфайлига ҳар куни 600 терабайт янги маълумотни ёзилиб, бундай маълумотларнинг умумий ҳажми қарийб 300 петабайт(!)га етган. Маълумот учун: 1 петабайт ~ 1 000 терабайт ~ 1 000 000 гегабайт ~ 1 000 000 000 мегабайт.Facebook’да бажарилган амалларнинг логфайли шунча ката бўлса, бутун дунёда интернет тармоғи орқали содир этилган барча ҳаракатларни бита логфайлда тўплаш имкони бўлганида, у қанча ҳажмга эга бўлар экан? Неча миллион пета, екза ва ҳоказо байтларни ташкил қилар экан?Компьютер тизимига оид логфайлни бежизга эсламадик. Логфайл нафақат инсон тарафидан кашф қилинган технологияларда, балки инсоннинг ўзида ҳам мавжуд. Инсоннинг ҳаёти давомида бажарган барча амаллари унинг «логфайли»да, яъни номаи амалида батафсил ёзилиб борилади. Аллоҳ таоло бу ҳақда Қуръони каримда: “Албатта, инсонни Биз яратганмиз ва унинг нафси нимани васваса қилишини ҳам билурмиз. Ва Биз унга жон томиридан ҳам яқинмиз. Вақтики икки кутиб олувчи ўнгда ва чапда ўтирган ҳолларида кутиб олурлар. Бирор сўз айтмас, магар ҳузурида ҳозиру нозир борлар”, дейди. (Қоф сураси, 16-18)Ушбу ояти каримадаги «икки кутиб олувчи»дан мурод, мусулмон инсон иймон келтириши керак бўлган, инсоннинг яхшилик ва ёмонликларини ёзиб турувчи икки фаришта эканлигини муфассирлар айтиб ўтишган. Ушбу оятнинг маъносини яна шундай ҳам тушунса бўлади: «Биз инсоннинг ҳар бир амалини, ҳатто ичида нимани ўйлаганини ҳам биламиз, шунингдек, унга икки фариштани котиб қилиб қўйганмиз-ки, улар инсоннинг ҳар бир амалини ва айтган сўзини ёзиб борадилар». Қиёмат куни инсон Аллоҳга рўбарў бўлганида, гарчи Аллоҳ инсоннинг барча амалларидан, хатто фикр ва ниятларидан ҳам бохабар бўлишига қарамай, унга икки гувоҳ ёзиб борган амаллар китобини кўрсатади. Бу ҳақда Қуръони каримда яна шундай дейилади: «Биз ҳар бир инсоннинг амалини бўйнига боғлаб қўйганмиз ва қиёмат куни унга китоб чиқарамизки, у унга очилган ҳолда рўбарў бўлур. Китобингни ўқи, бугунги кунда сен ўзингга ўзинг ҳисобчиликка кифоя қилурсан (дейилур)». (Исро сураси 13-14)Биз бу китобнинг қандай кўринишда эканлиги ҳақида ўйлаб ўтирмаймиз, сабаби бу ғайб илми бўлиб, унинг қанақалиги Аллоҳнинг ўзига аён. Аммо бу китобда банда ўзини ўзи ҳисоб қила олиши учун унинг ҳаёти давомида қилган барча амаллари, сўзлаган барча сўзлари ўта аниқлик билан, инкор қилиб бўлмас даражада, ҳар жабҳани эътиборга олиб ёзилган бўлиши аниқ. Бу шундай мукаммал кўринишда ёзиладики, уни кўрган одам ўша вазиятни яна такрор яшайди, хатто ўша вазиятда ўйлаган нарсаси ҳам унинг эсига тушади. Бугунги кунда инсон кашф қилган технологиялар ёрдамида бир кишининг ҳаётидаги ҳар бир онини мана шунай ўта аниқлик билан, жуда юқори сифатда қайд қилиб бориш учун қанчадан-қанча тера-пета-екзабайтли хотира ускуналари керак бўлади. Аллоҳнинг котиб фаришталарнинг эса, бундай ускуналарга ҳам ундаги маълумотлар ҳажмига ҳам эҳтиёжи йўқ. Улар шундай тарзда бу ёзувларни амалга оширадиларки, инсон ҳаётининг ҳар бир онида содир бўлган воқеа, айтилган сўз борлигича, тасвири-ю овози билан, энг нозик жойларигача, уч-тўрт-ва ҳоказо ўлчамли шаклда аниқ қилиб ёзиб олинади. Қиёматда бу далилни кўргач, инсон ҳеч қандай баҳона билан уни инкор эта олмайди. Хаттоки, бу ҳаракат зим-зимистонда қилинган ўғрилик ёҳуд номаҳрамга қаратилган бир сониялик шаҳват назари бўлса ҳам, барчаси аниқ қилиниб ёзилиб борилаверилади. Энди ўйлаб кўринг, Одам алайҳиссаломдан то сур чалинганида энг охирги вафот қилган инсонгача бўлган барча бандаларнинг амаллари мана шундай кўринишда ёзилиб борилади. Агар биз буни ўзимиз яратган технологиялар асосида ёзиб борганимизда эди, бунча маълумотни ёзиш учун математика ҳали кашф қилмаган сонлар билан саналадиган байтларга, уларни доимо ёзиб бориш учун қанча энергия манбаига, ва яна бу ускуналарни сақлаш учун қанча кенг маконга эҳтиёж сезар эдик. Аллоҳ таолонинг эса, бу нарсаларни ҳеч қандай қийинчиликсиз тартибга солиб қўйганини ўйласак, Унинг қудратига лол қолмасдан иложимиз қолмайди.Инсоннинг номаи амали фақат бу инсоннинг ҳатти-ҳаракатлари битилган китоб бўлса, мусулмонлар иймон келтириши лозим бўлган яна бир китоб борки, унда бутун борлиқнинг яратилишнинг бошидан то охиригача содир бўладиган барча нарсалар битилиб қўйилгандир. Бу «Лавҳул Маҳфуз», яъни барча китобларнинг «онаси»дир. Энди ўйлаб кўринг-а, яратилишдан бери қанча давр ўтганини ёлғиз Аллоҳнинг ўзи билади, манашу даврнинг, миллионми, миллардми йил бўлсин, борлиқнинг ҳар бир жойида, ҳар бир мавжудот тарафидан бўлсин, содир этилган барча ҳодисалар сония-сониясигача алоҳида-алоҳида битиб қўйилгандир. Бу қанчалар улкан маълумот, бу қанчалар ҳам олий китоб?! Шунча маълумотларни эса мазкур китобга ёзилишидан олдинданоқ ҳар бир ҳарфигача аввалдан билиш, уни ёздириш ва ҳузурида сақлаб туриш учун қандай қудратга эга бўлиш керак?! «Аллоҳ, албатта, осмону ердаги нарсани билишини, ана ўша, албатта, китобда эканини ва, албатта, у нарса Аллоҳга осон эканини билмайсанми?!» (Ҳаж сураси, 70-оят). Ё Аллоҳ, биз Ўзинг бизга берган оз илм билан сен яратган нарсаларнинг баъзилари ҳақида ўйлаб кўрдик. Уларнинг қанчалик мукаммал ва олий эканлигини тасаввур қилишга ҳаракат қилдик. Бизнинг ақлимизни лол қилган нарсаларни халқ қилиш эса, Сен учун осон эканлигини билдик. Сен бизга билдирмаган яна қанча нарсаларни яратгансанки, уларни ҳам яратиш сен учун ҳеч мушкул эмас. Роббимиз, сен буларни бекорга яратганинг йўқ, Ўзинг поксан. Биз сенинг қуратинг олдида ўта ожизмиз, ва Ўзингагина сажда қиламиз, бизни ўт азобидан сақлагин. P.S. Юқорида биз Аллоҳнинг котиб фаришталари инсон ҳаёти давомида қилган барча амалларни ёзиб туриши ҳақида сўзладик. Буни қарангки, инсоннинг бундай ўзига хос «логфайл»и га ёзилаётган битиклар, унинг вафотидан кейин ҳам тўхтатиб қўйилмас экан. Роббимиз Аллоҳ таоло Қуръони каримда бу ҳақда шундай дейди: «Албатта, Биз, Ўзимиз ўликларни тирилтирурмиз ва улар тақдим қилган нарсаларни ва қолдирган асарларни ёзурмиз. Ҳар бир нарсанинг ҳисобини очиқ-ойдин имомда олиб қўйганмиз». (Ясийн сураси, 12-оят).Ушбу оятда инсон тақдим қилган нарсалар, яъни унинг амаллари билан бирга, унинг қолдирган асарлари, яъни ҳаётдаги излари ҳам, унинг фойдасига ёки зарарига ёзиб борилар экан. Сизнинг ҳар бир ҳаракатингиз кейинчалик бошқа инсонларга учун қандайдир туртки бўлган бўлса, сизнинг сабабингиздан улар яхши ёки ёмон амаллар қилган бўлсалар, бу туртки оқибатида содир бўлаётган барча амаллар охирига етгунича ёзиб борилаверар экан. Сизнинг фарзандингизга яхши ёки ёмон тарбия беришингиз, жамият учун фойдали ёки зарарли иш қилишингиз, ҳуллас, барча қилган амалларингиз, ва қолирган асоратларингиз сизнинг логфайлингизга ёзилиб борилади. Бу ҳақда ўйлаб кўринг!\nОлимлар жаннат яратишмоқчи бўлишди. Бунинг оқибати нима билан якунланди? »


11:27 11 Август 2020\n12:11 23.06.2017 (Янгиланган 15:51 23.06.2017) Ҳавола олиш\nШавкат Мирзиёев Фарғона шаҳридаги Нуронийлар масканига борди. Ўзбекистон раҳбари бу ердаги шароитларни янада яхшилаш, хусусан, кексалар учун автобус ажратиш зарурлигини таъкидлади\nТОШКЕНТ, 23 июн — Sputnik. Шавкат Мирзиёев Фарғона вилоятига ташрифининг иккинчи куни Фарғона шаҳридаги Нуронийлар масканида яратилган шароитлар билан танишди, деб хабар қилди Ўзбекистон президенти матбуот-хизмати.\nФарғонадаги Нуронийлар маскани Ал-Фарғоний номидаги маданият ва истироҳат боғида барпо этилган. Бу ерда кексалар учун зарур бўладиган барча жиҳатлар эътиборга олинган. Ўзбек ва жаҳон адабиётлари билан бойитилган кутубхона, замонавий спорт анжомлари билан жиҳозланган спорт зали, тиббиёт хонаси, фитобар, чойхона нуронийлар хизматида.\nПрезидент бу ердаги шароитларни янада яхшилаш, хусусан, кексалар учун автобус ажратиш зарурлигини таъкидлади. Нуронийларнинг ёшлар билан ишлашининг изчиллигини таъминлаш, жамиятимиз маънавий барқарорлигини мустаҳкамлашда уларнинг ўрнини ошириш бўйича тавсиялар билдирди, дейилган хабарда.


Сигирларни соғишга тайёрлаш – Tadbirkor-Fermer\nСигирларни соғишга тайёрлаш\nАйрим кузатишлардан маълум бўлишича, сигир елини сутга тўлган, соғиш аппарати яхши ва соғишга тайёр бўлса-да, сутни батамом охиригача соғишга эришилмайди.\nБошқача қиилиб айтганда, сигир ўз сутини елинида сақлаб қолади. Бунга асосий сабаб нима? Биринчидан, сигир соғиш учун тайёрланмаган, иккинчидан, сут соғиб олиш рефлекси вужудга келтирилмаган бўлади. Умуман сутни охиригача соғиб олиш учун сигирнинг ўзи ҳам шахсан бу процессда иштирок этиши керак.\nБунинг учун аввало сигирларни маълум соатда ва тартибда соғиш тавсия этилади. Агар соғилиши керак бўлган сигирлар оч бўлса, улар анча безовта бўлади ва сутини тортиб қўяди. Шунинг учун сигирларни соғаётганда ем бериш мақсадга мувофиқдир.\nСоғиш процессида шрвқин-сурон ва бегона одамлар бўлмаслиги керак. Акс ҳолда сигирлар безовталанади ва уларни тўла соғиб олиш қийинлашади. Умуман сигирлар шундай ҳайвонки, улар маълум кун тартибига ва яхши муомалага тез мослашади. Баъзан уларга қўполлик қилинганда ёки бақирганда ва урганда, шунингдек, соғиш стаканларини қиш кунлари совуқ ҳолда сўрғичларига кийдирганда улар сутини тортиб қўйилганлиги амалда кузатилган. Бунга асосий сабаб сигир асабининг таъсирланиши натижасида елиндаги сут йўлларини сиқиб ёки торайтириб қўювчи адреналин гормони ажралиб чиқиши тўхтаб қолади ёки жуда кам сут чиқади.\nСигирлардан соғиб олинадиган сутнинг сифати энг аввало соғувчиларнинг озодалигига, сут соғиш идишларининг тозалигига боғлиқ. Агар молхона ёки соғиш майдончасининг температураси 8 градус атрофида бўлса, соғиш стаканларини 50 градусли, сигир билан ювиш мақсадга мувофиқдир.\nУмуман сут соғувчиларда иккитадан халат бўлиб, уларнинг бири қора, иккинчиси оқ бўлиши лозим. Бунда сигир елинини ювишда, ем-хашак беришда ва бошқа вазифаларни бажаришда қора халат кийилса, сут соғишда оқ халат кийилиши ва улар доим тоза бўлиши, елини артиладиган сочиқлар ҳам тоза бўлиши керак. Айрим вақтларда сигирлар елинини ювиб бўлгач, қоғоз салфеткалардан фойдаланиш ҳам мумкин. Бундан ташқари, сигирлар елини жуда ҳам тоза бўлиши учун сув етарли даражада бўлиши керак.\nСигир елинини яхшилаб ювиб, артиб бўлингач, бирор идишга, масалан, кружка ёки шиша банкага қўл билан 2-3 марта, 4-10 грамм миқдорда сут соғиб олинади ва унинг сифатига эътибор берилади. Агар шу сут таркибида қуйқа, шилимшиқ модда ёки қон аралашган бўлса, бундай сигир сути қўлда алоҳида соғиб олиниши керак. Бу ҳолда тезда ветеринария врачларига хабар берилса, ўз вақтида касалликларнинг олдини олиш ва даволаш чоарси кўрилди.\nСоғлом елиндан сут тушмасдан қолса, елин эҳтиётлик билан уқаланади, яъни массаж қилинади. Бунинг учун икки қўл билан аввал елиннинг биринчи ярмини, сўнг иккинчи ярмини остки қисмидан юқорига қараб ва юқоридан пастга қараб силанади. Ҳар бир елин палласини пастки томондан 2-3 марта юқорига кўтариб, сўнгра қуйиб (силкитиб) юборилади. Шундай қилиб, сигир тез, қисқа-кўпи билан 1 дақиқа ичида ёки ундан ҳам тезроқ соғишга тайёрланиши керак.\nСигирларни соғишга тайёрлашда уларнинг хулқ-атвори ва соғиш стаканларини сўрғичларга кийдириши билан сутини осонликча бераверади. Бундай сигирлар биринчи галда соғилиши керак. Лекин қийин соғиладиган сигирлар иккинчи навбатда соғилиши, аммо соғишни жуда ҳам чўзиб юбормаслик керак.\nЁш, яъни биринчи марта туққан сигирларга нисбатан кўпроқ вақт ва маъсулият талаб қилади. Агар бу вазифалар тўғри амалга оширилса, биринчидан, ёш сигирлар турли касалликлардан ва, иккинчидан, елини маститдан, елини маститдан сақланади.


Ўзбекистон тожикистонлик 4 болани озод этди\n01 декабр 2020, Тошкент вақти: 19:44\nЎзбекистон чегарачилари томонидан қўлга олинган тожикистонлик 6 мактаб ўқувчисидан 4 нафари қўйиб юборилганига қарамай, Тожикистон Ташқи ишлар вазирлиги расмий Тошкентга норозилик нотаси топширди.\nМактаб ўқувчиларидан тўрт нафари қўйиб юборилганига оид хабарни Тожикистон Давлат хавфсизлик қўмитасининг Давлат чегарасини қўриқлаш бошқармасига таяниб “Азия плюс” ахборот агентлиги тарқатди.\nТожикистон Давлат чегараларини қўриқлаш бошқармаси вакили Юсуфжон Кимсанов “Озодлик” мухбири билан суҳбатда бу хабарни тасдиқлади.\n“Аммо яна 2 бола Ўзбекистон махсус хизматлари ихтиёрида қолмоқда. Бу болалар шахсини аниқловчи ҳужжатлари нотўғрилиги важидан қўйиб юборилмаяпти”,- деди у.\nЮ.Кимсанов қолган икки ўқувчининг ҳам юртига қайтарилиши юзасидан ишлар давом этаётганини билдирди.\nШунга қарамай, 16 май куни эрталаб Тожикистон ТИВ болаларни озод этиш юзасидан ўтказилган музокарадан сўнг Ўзбекистон консули Миродил Абдураззоқовга норозилик нотаси топширди.\n“Консул билан болаларнинг тезроқ уйига қайтиши борасида келишиб олинди. Музокарадан сўнг Тожикистон томони ўзбекистонлик дипломатга нота топширди. Нотада болалар тақдири ҳал этилиб, улар ватанига қайтарилиши талаб қилинган”,- деди Тожикистон ТИВ матбуот хизмати бошлиғи Давлат Назриев.\nУ адрасмонлик 4 мактаб ўқувчиси Ўзбекистон чегарачилари томонидан қўйиб юборилганига доир маълумотлардан хабарсизлигини билдирди. Ўзбекистон консули ҳам бу маълумотларни тасдиқлай олмаслигини маълум қилди.\nСўғд вилоятининг Адрасмон посёлкасилик 31 мактаб ўқувчиси 26 апрель куни тоққа равоч тергани чиққанида Ўзбекистон чегарачилари томонидан қўлга олиниб қамаб қўйилган эди. Чегарани бузганликда айбланган болалар сўроқ қилингандан сўнг уларнинг 25 нафари қўйиб юборилиб, қолган 6 таси Тошкентга жўнатилган эди.


МӘМЛЕКЕТЛИК-ЖЕКЕ МЕНШИК ШЕРИКЛИК СИСТЕМАСЫНДА ДҮНЬЯ ТӘЖИРИЙБЕСИ ҮЙРЕНИЛМЕКТЕ | Qaraqalpaqstan Xabar Agentligi\nПайтахтымызда Өзбекстан Республикасы Финанс министрлиги жанындағы Мәмлекетлик-жеке меншик шерикликти раўажландырыў агентлиги Халықаралық финанс корпорациясы (IFC) ҳәм Швейцарияның мәмлекетимиздеги елшиханасы менен биргеликте семинар өткерди.\nСистемалы тәризде өткерилип атырған бул ретки илажда денсаўлықты сақлаў тараўында мәмлекетлик-жеке меншик шерикликти раўажландырыўдың өзине тән мәселелери додаланды.\nОнда шығып сөйлегенлер мәмлекетлик-жеке меншик шериклик узақ мүддетли өз-ара бирге ислесиўге тийкарланған жәмийет инфраструктурасын раўажландырыў усылларынан бири болып есапланатуғыны атап өтилди. Бунда жеке меншик сектор ўәкиллери тек ғана инфраструктура объектин жойбарластырыў, қаржыландырыў, қурылыс, реконструкциялаў емес, ал оннан келешекте пайдаланыў ҳәм техникалық хызмет көрсетиўде де қатнасатуғынын атап өтти.\nКелешекте мәмлекетлик-жеке меншик шериклиги бир қатар тараўларда енгизилиўи мөлшерленбекте. Илим, техника ҳәм инновациялар, медицина, билимлендириў, транспорт хызметлери, жол секторы, энергияның қайта тиклениўши дәреклери усылардын қатарына киреди.\n– Өзбекстан денсаўлықты сақлаў системасында жети жыл жумыс ислегенмен, – дейди Жәхән банкиниң социаллық жойбарлар басшысы Сусанна Айрапетян. – Сол себепли мәмлекетлик-жеке меншик шериклиги бул тараўда жүдә керек, деген пикирдемен. Өткен әсирде жуқпалы кеселликлер көп болғанлығы бақланған болса, ҳәзирги ўақытта созылмалы кеселликлер ҳәўиж алмақта. Сондай-ақ, туўылыў саны көбейиўи ҳәм медицина системасында баҳаның көтерилиўи себепли бул системаны басқарыў түрли қыйыншылықларды келтирип шығарады. Бул процессте мәмлекетлик-жеке меншик шерикликтиң пайдасы тийеди. Усы мәнисте Өзбекстан менен бирге ислесиўге, жойбарларды әмелге асырыўға таярмыз.\n– Өзбекстанда әмелге асырылып атырған реформаларда мәмлекетлик-жеке меншик шерикликтиң орны ҳәм әҳмийети артып бармақта, – дейди Халықаралық финанс корпорациясының Өзбекстандағы ўәкилханасының басшысы Зафар Ҳошимов. – Ҳәзирги ўақытта бирге ислесиў шеңберинде бир неше бағдарда жумыс алып барып атырмыз. Наўайы ўәлаятында қуяш электр станцияларын басқарыўда бул тәжирийбе енгизилмекте. Усы жылдың ортасына шекем болса гемодиализ системасына инвестиция тартыўды режелестирип атырмыз.\nСеминарда бул бойынша Түркия, Қырғызстан, Грузия тәжирийбеси хаққында сөз етилди.\nСеминарда Өзбекистан Республикасы Бас министриниң орынбасары А.Абдуҳакимов шығып сөйледи.\n31.01.2019, 15:35 | 103 мәрте көрилди